Tanjug 10. aprila 2021. 12:07\nBEOGRAD – Gradonačelnik Beograda Zoran Radojičić izjavio je da je Grad Beograd ušao u finale takmičenja u kategoriji za najbolji Plan održive urbane mobilnosti, u okviru takmičenja tokom Evropske nedelje mobilnosti 2020.\n„Posebno mi je važno što se Grad Beograd našao u finalu izbora za najbolji Plan održive urbane mobilnosti u Evropi. U finalu su, uz Beograd, španski grad Bilbao i francuski Grenobl. Ovaj francuski grad je dobio status ‘Zelena prestonica Evrope’ za 2023. godinu. Beograd je tako uz ova dva grada ponudio najbolji koncept održive urbane mobilnosti i iskreno se nadam da će naš grad pobediti u finalu. To je dokaz da u domenima ekologije i zaštite životne sredine radimo značajne stvari i taj mozaik se polako slaže“, istakao je Radojičić.\n„Plan održive urbane mobilnosti postavlja pešaka na prvo mesto, zatim i bicikliste, javni prevoz, a na poslednjem mestu su privatni automobili. Ovaj koncept važan je iz više aspekta: poboljšava kvalitet vazduha, smanjuje nivo buke i stvara uslove za bolji kvalitet života i zdravlje građana“, naglasio je gradonačelnik.\n„Trenutno u Beogradu ima oko 100 km biciklističkih staza, a prema Planu održive urbane mobilnosti, cilj je da do 2030. godine izgradimo još 400 kilometara biciklističkih staza. Trenutno se u Beogradu realizuje projekat s kompanijom Simens – do 2023. godine, na 322 raskrsnice u Beogradu će biti postavl?ena pametna svetlosna signalizacija“, rekao je Radojičić.


Najavljeni protesti ispred ambasade SAD-a: Građani neće dozvoliti mijenjanje ustavnog poretka silom – Gluporije\nNajavljeni protesti ispred ambasade SAD-a: Građani neće dozvoliti mijenjanje ustavnog poretka silom\nSkupina građana koja je protekli tjedan organizirala prosvjede ispred zgrade OHR-a, gdje su zahtijevali od visokog predstavnika da iskoristi svoje ovlasti, najavila je nove prosvjede za sutra.\nProsvjedovat će ispred Američkog veleposlanstva, odnosno na platou Zemaljskog muzeja.\nMi građani BiH, vjerujemo u prijateljstvo sa Sjedinjenim Američkim Državama i očekujemo pomoć predsjednika Bidena u očuvanju suvereniteta i teritorijalnog integriteta Bosne i Hercegovine, na koje se ovih dana vrši otvoreni institucionalni atak, uključujući i prijetnju silom, navode u svom priopćenju.\nMi građani Bosne i Hercegovine, vjerujemo u prijateljstvo sa Sjedinjenim Američkim Državama i očekujemo pomoć predsjednika Bidena u očuvanju suvereniteta i teritorijalnog integriteta Bosne i Hercegovine, na koje se ovih dana vrši otvoreni institucionalni atak uključujući i prijetnju silom\nTražimo da pošaljete stručne ljude koji će od institucija tražiti da se zaštite ljudska i svaka druga prava građana, a ne da trguju s političkim liderima koji ne priznaju presude međunarodnih sudova (Međunarodni sud pravde, Evropski sud za ljudska prava, Međunarodni krivični sud za bivšu SFRJ..)\nZahtijevamo da međunarodni Okvirni sporazum za mir u Bosni i Heregovini ne mijenjamo parcijalno već suštinski na bazi jasnih principa koji će uključivati vrijednosti koje stoljećima imamo kao multi-kulturalno društvo.\nGrađani Bosne i Hercegovine neće dozvoliti mijenjanje ustavnog poretka silom\nOrganizatori su istaknuli da su svjesni činjenice kako radnim danom u 10 sati ne može biti velika posjećenost protesta s obzirom na to da ljudi rade, međutim vikendom institucije ne rade. Također pozvali su studente da se priključe, pogotovo ako se uzme u obzir da im je fakultet u blizini i sve što treba je da “pređu ulicu”.


Dušan Borković u drugoj sezoni TCR Evropa - GARAŽA\nJoš uvek nije poznat tačan broj učesnika i timova, ali se sa sigurnošću zna da će biti više od 30 vozača na stazi svakog vikenda. Dušanove klupske kolege (spisak nije konačan) su: Slovak Mato Homola koji je protekle sezone vozio FIA WTCR šampionat, a sa kojim je Borković bio timski kolega i 2016.godine u madjarskom B3 timu, Britanac Džoš Fajls, dvostruki šampion TCR Nemačka I šestoplasirani u generalnom plasmanu prošlogodišnjeg TCR šampionata. Tu su i rođeni brat I sestra iz Švedske Andreas i Jesika Bäckman koji su prošle godine počeli da voze TCR trke, ali već u prvoj sezoni TCR UK osvojili su treću I četvrtu poziciju u generalnom plasmanu.Oboje su prethodno prošli razne trkačke škole, i prema mišljenju našeg asa biće veoma kokurentni od samog starta. Zanimljivo je I da su oboje trostruki šampioni Švedske u kartingu.\nTCR Evropa imaće sedam trkačkih vikenda i ukupno 14 trka. Dodeljuju se dve titule: za najboljeg vozača i timska. Jedna runda takmičenja ima dva slobodna treninga, kvalifikacije (Q1 I Q2) i dve trke u trajanju od 25 minuta. Kvalifikacije se održavaju iz dva dela I to tako što 12 vozila posle prvog dela nastavlja drugi deo kvalifikacija. Na osnovu kvalifikacija formira se redosled na startu prve trke, a inverzno prvih 10 na startu druge trke. Najbržih pet u kvalifikacijama dobijaju bodove I to na sledeći način: 5-4-3-2-1. Sistem bodovanja na trkama je ove godine promenjen I to tako što će bodove osvajati prvih 15 vozača koji prođu kroz cilj po sledećem principu: 40-35-30-27-24-21-18-15-13-11-9-7-5-3-1. Polovina bodova će se dodeliti ukoliko vodeći pređe 2 kruga ili manje od 75% ukupnog broja krugova. Rezultati sa pet rundi TCR Evropa biće bodovani za regionalno prvenstvo TCR Beneluks, trakački vikend na stazi Spa Frankošamp bodovaće se za TCR Velika Britanija, a Hungaroring, Red Bul Ring I Monca za novoformirani TCR Istočna Evropa.\nSve trke šampionata će prenositi RTS2.\nDirektan prenos trka može da se prati I preko sajtova:\n12/13.10 Monza (Italija)\n2019 borkovic tcr evropa\nPrevious post:Renault grupa otvorila novi dizajnerski centar u Šangaju\nNext post:Saveti za održavanje akumulatora


Hronika Autor:Tanja Milovanović07. dec. 202018:15 > 19:15\nFoto: Medija centar Beograd, N1\nVlada Srbije usvojila je predlog za promenu Ustava Srbije u delu koji se odnosi na sudove i javna tužilaštva. Sudeći po poslednjoj verziji ustavnih amandmana koju je izradilo Ministarstvo pravde u oktobru 2018. godine, izmene se, između ostalog, ogledaju u načinu na koji se vrši izbor sudija i tužilaca, odnosno da njih više neće birati Skupština Srbije nego Visoki savet sudstva (VSS) i Državno veće tužilaca (DVT), čime bi pravosuđe bilo nezavisnije od upliva politike. Pravnici u razgovoru za Nova.rs otkrivaju šta ove promene zaista znače, ali i tvrde da se njima pravosuđe i dalje ne oslobađa u potpunosti od političkih pritisaka.\nO promeni Ustava, u delu koji se odnosi na sudsku vlast u Srbiji, počelo je da se govori odmah nakon donošenja aktuelnog Ustava Srbije i to nakon što je Venecijanska komisija 2007. godine zamerila da je njime postignut “savršen recept za politizaciju pravosuđa”. On se ogleda u činjenici da se upliv politike vrši na tri načina: time što Skupština bira sudije i zamenike javnih tužilaca na prvi, trogodišnji mandat, zatim što bira sve predsednike sudova i javne tužioce, ali i članove Visokog saveta sudstva (VSS) i Državnog veća tužioca (DVT). Novim izmenama sudije i tužioce bi trebalo da biraju VSS i DVT, pa se postavlja pitanje da li to znači da ćemo imati nezavisnije pravosuđe u Srbiji.\nIstaknuta pravnica, Dragana Boljević, sudija Apelacionog suda u Beogradu i počasna predsednica Društva sudija Srbije, za portal Nova.rs ističe da su se na depolitizaciju pravosuđa obavezale i Narodna skupština Nacionalnom strategijom iz 2013. i Vlada Akcionim planom od 2016. godine. Trebalo je izbaciti uticaj izvršne i zakonodavne vlasti, ali se to ne postiže dosadašnjim predlozima.\n“Prema izmenama, Skupština više ne bi birala predsednike sudova, već bi taj izbor vršio sudski savet. Ali, polovinu članova Visokog saveta sudstva i dalje bi birala Skupština, pa se Skupština u stvari ne bi lišila u potpunosti svog uticaja na pravosuđe”, kaže Boljevićeva za naš portal. VSS se slabi i manjom nadležnošću, i time što može biti raspušten ako ne donese odluku (što verovatno može da se desi s obzirom da će imati paran broj članova). Takođe, planira se da se Savetu vežu ruke prilikom izbora time što će za sudije morati da bira samo one koje je Pravosudna akademija prethodno izabrala za svoje polaznike. Akademija će, kao nigde u svetu, biti uneta u Ustav, bez ikakvih garancija nezavisnosti, iako je to institucija koju tek treba razvijati i jačati. Poredila sam tekst predloga za promenu Ustava koji je Vlada usvojila 3. decembra ove godine sa onim koji je usvojila 30. novembra 2018. godine. Reč je o identičnim tekstovima kojima se obrazlažu razlozi za promenu Ustava i navode članovi koje bi trebalo promeniti, pri čemu se, što je i logično, ne daju rešenja, već se to ostavlja Skupštini”, kaže ona i dodaje:\nFoto: Medija centar Beograd/ Dragana Boljević\n“ O takvom tekstu predloga za promenu Ustava skupštinski Odbor za ustavna pitanja je sredinom juna 2019. godine, dao pozitivno mišljenje. Ali, izgleda da je Skupština uobičajila praksu da posle izbora, odnosno kada se novi saziv Skupštine sastane, akti koji su bili u proceduri, a nisu usvojeni, ne smatraju aktuelnim. Praktično smo se vratili na 30. novembar 2018. godine”, dodaje ona.\nOna dodaje i da Društvo sudija smatra da su rešenje koja je ranije Ministarstvo pravde radilo, kao nenadležni organ, lošija za nezavisnost pravosuđa, nego što su ona u važećem Ustavu, i da je zbog toga bolje i ne menjati Ustav.\nTakođe ukazuje da su Konsultativno veće evropskih sudija i Konsultativno veće evropskih tužilaca, tela Saveta Evrope koja formulišu evropske pravosudne standarde, po dva puta 2018. godine iznela niz primedaba i predloga na amandmane. U svakom slučaju, ako Skupština odluči da menja Ustav, neophodno je da u to konačno uključi profesore ustavnog prava, da organizuje najširu javnu raspravu i da zatim predlog amandmana, sa ustavnim zakonom, pošalje na zajedničku ekspertizu Venecijanske komisije i konsultativnih veća sudija i tužilaca.\nGoran Ilić, zamenik republičkog javnog tužioca i član Državnog veća tužioca, ističe da, bez obzira na promene, tužilaštvo i dalje neće biti u potpunosti nezavisno.\n„Vlada je kao predlog, pre par dana, usvojila tekst amandmana koji je 2018. godine sačinilo Ministarstvo pravde. Taj predlog je jednom već bio upućen Narodnoj skupštini, ali zbog izbora nove Vlade i Narodne skupštine bilo je potrebno predlog ponoviti. Kod ocene kvaliteta samog teksta možda bi dobro bilo citirati izveštaj GRECO, grupe zemalja protiv korupcije koju je formirao Savet Evrope, a koji je objavljen pre nekoliko dana. U izveštaju se navodi da je napredak to što se pristupilo ustavnim promenama da bi se politika isključila iz izbora tužilaca i sa tim u vezi kao loše rešenje ocenjeno je to što će samo četiri od deset članova Visokog saveta tužilaca, kako će se zvati telo koje će birati tužioce i zameniti sadašnje DVT, činiti zamenici javnih tužilaca koje biraju njihove kolege“, kaže Ilić.\nFoto: Medija centar Beograd/Goran Ilić\nOn ističe i da je, sa druge strane, kao rešenje koje ne doprinosi odstranjivanju politike iz javnog tužilaštva ocenjeno i to što će se u budućem telu nalaziti i predstavnici politike, odnosno izvršne vlasti.\n„GRECO je u izveštaju izneo zabrinutost u pogledu rasprave koja je prethodila sačinjavanju teksta Ministarstva pravde, jer su se konsultacije vodile u “teškom okruženju”. Sa ocenama GRECO sam potpuno saglasan, ali i smatram da bi još toga trebalo uraditi da bi se javno tužilaštvo oslobodilo od zatočeništva u kome se decenijama nalazi zbog pojedinih ustavnih i zakonskih odredbi. Kada je reč o nastavku procesa izmene dela Ustava o pravosuđu, po prvi put sam optimista jer u novom sastavu Ministarstva pravde nema ljudi iz prethodnog, kojim je suštinski rukovodio državni sekretar Radomir Ilić. Prethodni saziv Ministarstva se više bavio organizovanjem javnih kampanja protiv ljudi u pravosuđu koji su imali drugačije mišljenje i pokušajima da se izigra ideja o odstranjivanju političkog uticaja na pravosuđe, iako je to strateško opredeljenje države“, izričit je Ilić.\nPredsednica Centra za pravosudna istraživanja i bivša predsednica Vrhovnog suda Srbije Vida Petrović Škero, ipak, ističe da nove promene Ustava i nemaju šta mnogo da nam donesu.\n„Ovo je ona uobičajena procedura kada se sazove novi sastav Skupštine. Novi saziv Skupštine sve ono što je zatečeno od predloga, a da o tome nije odlučeno, vraća predlagaču za Ustav, a to je Vlada, nakon čega ona donosi odluku da podnese predlog. Oni su ostali pri, bukvalno, istom predlogu koji je prethodni saziv Vlade dao Skupštini, a ona nije dalje krenula u stvarnu proceduru“, navodi Petrović Škero i dodaje:\nFoto: N1/Vida Petrović Škero\nOna ističe da je ustavna i zakonska procedura da će sad Odbor za pravosuđe predložiti Skupštini da li da prihvati ovakav predlog ili ne. Potom, kada se predlog prihvati, Odbor za pravosuđe priprema nacrt Ustava.\n„Mislim da će suštinski, prema komentarima poslanika, ostati isti onaj predlog koji smo već imali. Smtram da, kada oni završe taj predlog, trebalo bi da se pošalje ekspertima Venecijanske komisije, nakon čega može da se pristupi pravoj skupštinskoj diskusiji i eventualnom izglasavanju i raspisivanju referenduma. Ipak, bojim se da je nadležnost našeg parlamenta popunjena aktivnostima koje nisu njihove, tako da mislim da će se sve ovo „preko noge“ završiti“, kaže pravnica.\ndržavno veće tužilacahronikapravosuđesudtužilaštvoVisoki savet sudstva


Transparentnost podnela predlog za brisanje nezakonitih zastupnika javnih preduzeća iz registra\nDatum kreiranja: sreda, 23 septembar 2020\nOd 34 preduzeća u državnom vlasništvu na koja se primenjuje Zakona o javnim preduzećima, samo devet ima direktore izabrane na konkursu, kao što nalaže Zakon, dok su u 22 na čelu vršioci dužnosti direktora.U još tri preduzeća nije bilo moguće utvrditi u kojem statusu je direktor.\nOd 22 slučaja "vd stanja" (13 javnih preduzeća i devet akcionarskih društava ili društava sa ograničenom odgovornošću), u čak 19 je istekao mandat vd direktora, koji je zakonom ograničen na najduže 12 meseci.\nSve odluke i ugovori potpisani od strane tih 19 građana koji nezakonito rukovode javnim preduzećima posle isteka mandata su ništavi, što je već utvrđeno najmanje jednom sudskom presudom.U tom predmetu je zaposleni dobio spor protiv JP Pošte Srbije, jer je rešenje protiv njega doneto na osnovu pisanog ovlašćenja v.d. direktorke kojoj je istekao mandat.\nS obzirom na to da ovakvo nezakonito stanje može doneti nesagledive štetne posledice, Transparentnost Srbija podnela je Ministarstvu privrede predlog da za tih 19 preduzeća izvrši nadzor, da o tome obavesti Vladu Srbije kao osnivača i inicira pokretanje postupka za izbor direktora kao i da obavesti druge nadležne organe o potrebi vršenja inspekcijskog nadzora nad aktima javnih preduzeća koja su doneta od strane neovlašćenih lica i njihovog proglašavanja ništavim.\nTS je takođe dostavila Agenciji za privredne registre inicijativu da pokrene postupak promene podataka o zastupnicima javnih preduzeća u registru i na taj način spreči dalje nastupanje štetnih posledica koj netačni podaci mogu proizvesti u pravnom poretku i prometu.\nSvi dopisi mogu se preuzeti sa sajta TS, sa stranice Aktivnosti/"Razrešenje v.d. stanja u javnim preduzećima".\nTS je prikupila detaljne podatke o imenovanjima direktora i v.d. direktora svih 34 preduzeća u periodu od 2012. godine, kada je usvojen Zakon o javnim preduzećima kojim su javni konkursi za izbor direktora postali obavezni do danas.\nU nekim od preduzeća od tada nije okončan nijedan konkurs i imaju vršioce dužnosti već sedam ili osam godina, a rekord drži JP Putevi Srbije u kome vd status traje devet godina.\nPrema podacima TS, koji se takođe mogu naći na stranici Aktivnosti/"Razrešenje v.d. stanja u javnim preduzećima", u 19 preduzeća nisu okončani konkursi koji su raspisani 2017. godine, prvi čemu su u šest od njih 19 konkursi raspisivani i 2013. i takođe nikada nisu okončani, u jednom nije završen konkurs iz 2015. pre raspisivanje novog, a u šest preduzeća je konkurs iz 2016. ostao bez epiloga pa je raspisan novi, koji takođe nije rezultirao imenovanjem direktora.\nPreduzeća koja trenutno nemaju zakonite direktore ili vršioce dužnosti su sledeća:\nZa JP Šar planina nije moguće utvrditi, ali sudeći po dostupnim podacima ni ono nema zakonitog direktora.\nVršioci dužnosti rukovode i preduzećima Transnafta ad, Infrastrukture železnice Srbije ad i Tvrđava Golubački grad doo. Za razliku od preduzeća sa spiska, u ta tri preduzeća mandat vršilaca dužnosti još uvek nije istekao.


Ministar vanjskih poslova BiH Igor Crnadak učestvovao na sastanku ministara vanjskih poslova Višegradske grupe (V4) i Zapadnog Balkana (WB6) u Bratislavi\nMinistar vanjskih poslova BiH Igor Crnadak učestvovao je 28. maja 2019. godine na sastanku ministara vanjskih poslova Višegradske grupe (V4) i Zapadnog Balkana (WB6), koji je u okviru predsjedavanja Slovačke Republike Višegradskom grupom održan u Bratislavi.\nGlavna tema sastanka ministara vanjskih poslova V4 + WB6 bila je šta uraditi u regionu u narednom periodu na ubrzanju reformi i procesa proširenja, te kako Evropska unija i Višegradska grupa u tome mogu da pomognu.\nTokom obraćanja, ministar Crnadak je izrazio očekivanje da će BiH ove godine dobiti zvaničan status kandidata, te da će Mišlјenje Evropske komisije, koje će biti objavlјeno sutra, biti jasan putokaz šta se mora bez odlaganja uraditi u oblasti reformi i jačanja institucija. Ministar je izrazio nadu da će tri političke stranke koje su započele razgovore oko formiranja vlasti uskoro završiti proces, te da će vlast na nivou FBiH i na nivou BiH biti formirana u najkraćem mogućem roku.\nGovoreći o mogućem uticaju Evropske unije, ministar Crnadak je rekao da se u BiH mora više insistirati na standardima i kriterijima, kako bi se ojačale institucije i vratilo povjerenje građana.\nPosebno je pozvao na izmjene Izbornog zakona kako bi bili stvoreni uvjeti za poštene izbore. Ministar je podsjetio da je Izvještaj Kancelarije OSCE-a za demokratske institucije i lјudska prava (ODIHR) potvrdio da građani na proteklim općim izborima u BiH nisu mogli da iskažu volјu na demokratski način, s obzirom na to da je registriran veliki broj pritisaka, ucjena i zastrašivanja.\nMinistar Crnadak je zatražio podršku i da se javni RTV servisi oslobode dominacije pojedinih političara i stranaka, podsjećajući da je i to navedeno kao značajan nedostatak u ODIHR-ovom izvještaju.\nTakođer, ministri su razmijenili mišlјenja o upravo održanim evropskim izborima i postizbornim razgovorima koji će se voditi oko klјučnih pozicija u EU u narednih pet godina.\nPrije početka sastanka ministara vanjskih poslova Višegradske grupe i Zapadnog Balkana u Bratislavi, ministar Crnadak se sastao sa ministrima vanjskih poslova Slovačke Miroslavom Lajčakom i Češke Tomašom Petričekom. Češki ministar je potvrdio da će na poziv ministra Crnatka 11. juna posjetiti BiH.\nZamjenica predsjedavajućeg Vijeća ministara i ministrica vanjskih poslova BiH dr Bisera Turković uputila čestitku povodom 28. godišnjice prijema BiH u članstvo UN-a\nReakcija Ministarstva vanjskih poslova Bosne i Hercegovine\nReakcija Ministarstva vanjskih poslova Bosne i Hercegovine u vezi medijskih natpisa o izdavanju lažnih viza\nStigla pomoć iz Katara - sletio jedan od najmodernijih aviona iz flote Qatar Airwaysa sa 10 tona katarske pomoći građanima Bosne i Hercegovine\nZamjenik ministrice vanjskih poslova BiH Josip Brkić učestvovao na videokonferenciji političkih direktora ministarstava vanjskih poslova i odbrane članica i posmatrača Američko-jadranske povelje


TRANSFER BOMBA: Dragana Cvijić od leta ponovo u Krimu – Balkan-Handball.com\nHome / Ženski rukomet / TRANSFER BOMBA: Dragana Cvijić od leta ponovo u Krimu\nIz Ljubljane već neko vreme stižu signali da najuspešniji ženski klub u zemlji želi na stare staze uspeha. Prvo pojačanje Krima na tom putu naredne sezone je srpska reprezentativka Dragana Cvijić. Jedna od najboljih igračica sveta na svojoj poziciji u protekloj deceniji vratiće se tako u klub u kome je započela svoju internacionalnu karijeru pošto je od 2009 do 2011 već nosila dres „Tigrica“.\nIz Ljubljane je Obrenovčanka tada otišla u Budućnost što se pokazalo kao pun pogodak jer je u dva navrata 2012 i 2015 godine podigla trofej Lige šampiona. Usledio je odlazak u Vardar gde za malo nije uspela da ponovi to dostignuće, da bi posle raspuštanja skopske ekipe stigla u CSM Bukurešt gde će biti do kraja ove sezone.\nPored klupskih dostignuća, Cvijić je bila u All star postavi svetskog prvenstva u Beogradu 2013 godine kada je Srbija osvojila srebro, bila je birana u All star postavu Lige šampiona, a dva puta je izglasana i za najbolju igračica Srbije u izboru Balkan-Handball.com.\ndragana cvijicRK Krim Merkator\n← Prethodni članak SPEKTAKL ZA TEU PIJEVIĆ: Gorelo nebo iznad Stabline (VIDEO)\nNaredni članak → A OD „DEDA MRAZA“ UGOVOR: Marija Čolić u Nici do 2024 (VIDEO)


Francuska, Nemačka i Britanija zabrinute zbog Irana\nFrancuska, Nemačka i Velika Britanija izrazile su zabrinutost i ocenili da je aktivnost Irana s balističkim raketama deo trenda razvoja raketa sposobnih da nose nuklearno oružje.\nAmbasadori tri zemlje članice Saveta bezbednosti UN iznele su taj stav u zajedničkom pismu upućenom generalnom sekretaru UN Antoniu Guterešu, u kome su naveli da najnovije lansiranje balističkih raketa ima destabilizirajući efekat na Bliskom istoku i da povećava postojeće tenzije, prenosi AP.\nZapadne saveznice navele su i da su aktivnosti Irana protivrečne sa rezolucijom UN iz 2015. godine, u kojoj se Iran poziva da ne preduzima aktivnosti sa raketama.\nU pismu ove tri zemlje navode da su u februaru zabeležene tri aktivnosti Irana u vezi sa nuklearnim oružjem i zatražili od Gutereša da u narednom izveštaju SB izvesti o "potpunom i temeljnom radu Irana na balističkim raketama", koji je protivrečan rezoluciji.\nKako se navodi, u pismu trojice ambasadora ne pominju se sakcije Iranu.\nSTRAH OD RAZVOJA NUKLEARNOG ORUŽJA Francuska, Nemačka i Britanija zabrinute zbog Irana


Intel sprema Skylake-X kao svoju novu desktop platformu iz gornjeg segmenta\nPočetnaVestiHardverProcesoriIntel sprema Skylake-X kao svoju novu desktop platformu iz gornjeg segmenta\n11.11.2016 15:57 | 0 Hardver\nIntelova naredna desktop platforma iz gornjeg segmenta, koja će naslediti "Broadwell-E" LGA2011v3, će biti X-series "Basin Falls" platforma. Platforma se sastoji od "Skylake-X" i "Kaby Lake-X" procesora i čipseta izvedenog iz Intelove dolazeće 200-serije. Kompanija takođe donosi i novo LGA2066 podnožje.\nSkylake-X i Kaby Lake-X će biti višejezgarni procesori, sa dvostruko većom magistralom memorije, lišeni integrisane grafike i sa do tri puta više PCIe linija. Intel će oba procesora objaviti u nizu, a Skylake-X će biti dostupan u varijantama sa šest, osam i 10 jezgara, dok će Kaby Lake-X prvobitno biti dostupan samo sa četiri jezgra. Kaby Lake-X čipovi će imati samo dvokanalnu memorijsku magistralu, dok će LGA2066 imati polovinu svojih DDR4 DIMM slotova onemogućene, a tu je i manje PCIe linija.\nCore i7 Skylake-X procesori bi, pored pomenutih modela sa 6-10 jezgara, mogli imati i varijante sa manje PCIe linija. Svi čipovi će imati četvorokanalni memorijski intefejs. Pored DMI 3.0 (PCI-Express 3.0 x4) čipset busa, Skylake-X čipovi bi mogli da ponude do 44 PCI-Express gen 3.0 linije.\nIntel planira da objavi Core i7 Skylake-X procesore tokom trećeg tromesečja 2017. godine (jul-septembar).\nG.Skill donosi Ripjaws KM570 RGB mehaničku tastaturu za gejmere\nNvidia prevazišla finansijska očekivanja analitičara


FT | Nova Ekonomija\nNajveći evropski telekomunikacioni operateri pozvali su EU zakonodavce da primoraju velike tehnološke kompanije (big tech) da doprinesu finansiranju infrastrukture za internet, s obzirom na to da striming i druge usluge zauzimaju sve veći deo protoka. Generalni direktori Dojče telekoma, Oranža, Telefonike i Vodafona optužili su video striming, igrice i društvene mreže da se „švercuju” na milijardama evra uloženim u infrastrukturu za brzi internet i u otvorenom pismu ukazali da se ovi troškovi moraju podeliti proporcionalnije.\n„Hitno pozivamo zakonodavce da uvedu pravila na nivou EU, kako bi se ozakonio ovaj princip”, poručili su u pismu.\nVećina telekoma investira značajna sredstva u infrastrukturu, u zamenu bakarnih žica optičkim kablovima, razvoj 5G mreže, ali se istovremeno suočavaju sa sve slabijim profitnim stopama i padom vrednosti kompanija.\nU svom pismu telekomi ističu da se na video striming, gejming i društvene mreže samo nekoliko digitalnih platformi odnosi više od 70 odsto ukupnog saobraćaja na internetu.\nOvo nije prvi apel ove vrste, a prošle godine je južnokorejski operater SK Broadband tužio Netfliks da pokrije troškove proširenja mreže zbog rasta internet saobraćaja nastalog emitovanjem superpopularne serije Squid game.\nEvropski telekomi upozorili su na sve manju profitabilnost i slabu pregovaračku poziciju sa tehnološkim kompanijama, kao i na nejednake regulatorne zahteve.\n„Posledično, mi ne možemo da ostvarimo održiv povrat na ove veoma visoke investicije, što ugrožava budući razvoj infrastrukture. Ako ne popravimo ovu neravnotežu, Evropa će zaostati za drugim delovima sveta”, poručili su direktori četiri najveća evropska telekoma.\nVideo strimimg kompanije odgovorile su da njih ne treba izdvajati da plate više za mrežu, pozivajući se na koncept neutralnosti interneta koji brani provajderima da diskriminišu ili naplaćuju različite iznose, u zavisnosti od korišćenja ili sadržaja koji se plasira preko interneta.\nEU ulazi u trku za proizvodnju čipova sa 43 milijarde evra\nEvropska komisija je objavila novi plan da pogura evropsku proizvodnju poluprovodnika, odnosno čipova, kao odgovor na ekonomske i geopolitičke izazove usled trgovinskih tenzija između SAD i Kine.\n„Obezbeđivanje snabdevanja najnaprednijim čipovima postalo je ekonomski i geopolitički prioritet”, ocenio je EU komesar za unutrašnje tržište Tieri Breton, dodavši da Evropa ne može da ostane van ove tehnološke trke.\nOn je istakao da su Evropi potrebne ogromne investicije u sledeću generaciju čipova, kako bi se smanjila zavisnost od trećih zemalja i obezbedila stabilnost snabdevanja u krizama. Predlog je naišao na skepticizam, posebno jer bi zbog novih pravila o subvencijama proizvođači iz EU imali obavezu da prvo isporučuju evropskim kompanijama.\nEU želi da mobiliše 43 milijarde dolara javnih i privatnih sredstava, kako bi se vratila na čelo tehnološke trke. Međutim, ovo je krajnje upitno jer je predloženi iznos investicija nizak u poređenju sa onim što se dešava u SAD, Kini i Južnoj Koreji.\nPrema tzv. Evropskom zakonu o čipovima, cilj je da se do 2030. petina svetskih čipova proizvede u EU, čime bi se učetvorostručila sadašnja proizvodnja.\nMikročipovi se danas mogu naći u svim vrstama elektronskih naprava, automobilima, industrijskim mašinama i veštačkoj inteligenciji.\nSajber napad na Vodafon u Portugalu\nSajber napad na telekomunikacionu kompaniju Vodafon u Portugalu prošlog meseca pogodio je 4G i 5G mrežu, televiziju, glasovne usluge i SMS usluge za više od sedam miliona ljudi. Čak su pogođeni bankomati nekih banaka koji su koristili Vodafonovu 4G mrežu. Direktor kompanije ovo je nazvao „kriminalnom i terorističkom akcijom”.\nČak je i hitna pomoć INEM koja koristi Vodafonovu mrežu pogođena, ali je većim delom brzo osposobljena pošto su tehničari kompanije brzo povratili 3G mrežu.\nOni ističu da nema dokaza da su ukradeni podaci o korisnicima ili da su ugroženi.\nInflacija iznad ciljeva centralnih banaka\nU većini zemalja G20 inflacija se nalazi iznad ciljanih nivoa, uprkos usporavanju privrednog rasta i ostaje značajan rizik, ukazao je Međunarodni monetarni fond, dodajući da inflacija nastavlja da iznenađujuće raste, pre svega zbog cena sirovina i transporta i neravnoteže između ponude i tražnje. Ipak, njihova procena je da će se rast cena usporiti ove godine u većini ekonomija.\nRizici nadole i dalje dominiraju svetskom ekonomijom i nakon što je Fond procenu globalnog rasta u januaru smanjio na 4,4 odsto.\nObnovljene restrikcije u evrozoni, Japanu i Britaniji su oslabile sektor usluga poslednjih meseci, dok je širenje novog soja korone usporilo i potrošnju u SAD.\nProcena MMF-a je da su poremećaji u snabdevanju oduzeli između 0,5 i jedan odsto od svetskog BDP-a u 2021. godini i povećali baznu inflaciju za jedan procentni poen.\nNeki novi soj korona virusa bi dodatno opteretio privredni rast ove godine, a takođe ni probleme u lancima snabdevanja nije tako lako rešiti. Sve ovo može izazvati rast cena proizvoda i rast plata, što bi onda značilo monetarno zatezanje ranije nego što se očekivalo.\n“To bi ugrozilo globalne izglede za rast, dovelo do naglog zaoštravanja finansijskih uslova i ubrzalo odliv kapitala iz rastućih zemalja”, naveo je MMF, ukazujući i na visok nivo zaduženosti.\nGoldman Saks otvara kancelariju za bogataše u Monaku\nGoldman Saks otvara kancelariju za upravljanje imovinom bogatih u Monaku, poznatom po luksuzu, kazinima i niskim porezima. Mnogi svetski bogataši imaju dom u Monaku, gde trećinu od 39.000 rezidenata čine milioneri.\nGoldman Saks otvara ponovo kancelariju za rad sa ultrabogatašima u ovoj državi-gradu nakon što ju je zatvorio pre šest godina. Njom će upravljati bivši zaposleni u Barklizu, Arno Kozin i Tibo Lamber.\nPoslednjih godina banka stavlja akcenat na upravljanje imovinom bogataša, kako bi smanjila zavisnost od trgovanja na berzama.\nKineski proizvođač čipova prijavio kvartalne prihode od 1,58 milijardi dolara\nNajveći kineski proizvođač čipova Semiconductor Manufacturing International Corp (SMIC) objavio je međugodišnji rast prihoda u četvrtom kvartalu prošle godine za 61 odsto na rekordnih 1,58 milijardi dolara usled globalne nestašice čipova.\nBruto dobit u poslednjem tromesečju dostigla je 552,8 miliona dolara, što je za 212,7 odsto više nego u istom periodu prethodne godine.\nUkupni prihodi u celoj 2021. godini dostigli su 5,4 milijarde dolara, što je godišnji rast od 39,3 odsto, dok je profit skočio za 138 odsto na 1,7 milijardi dolara.\nZhao Haijun, generalni direktor SMIC-a, najavio je gradnju tri nove fabrike ove godine, u Pekingu, Šenženu i Šangaju.\nKapitalne investicije ove kompanije u 2022. godini planirane su na pet milijardi dolara.\nUltimatum o otplati dugova za struju\nNastojeći da prekine spiralu neizmirenih dugova na tržištu električne energije, Vlada Grčke izgleda odlučna da spreči veoma realnu pretnju da kompanije u sektoru proglase bankrot i poremećaj koji bi to mogao da izazove usred energetske krize.\nRegulatorni organ za energetiku (RAE) je pozvao kompanije koje imaju neizmirene dugove za struju na saslušanje tokom kojeg će im biti stavljen ultimatum o otplati, uz pretnju da će ih isključiti iz poslovanja.\nJedan primer koji je indikativan za začarani krug koji je stvoren je da snabdevači električnom energijom ne prosleđuju opštinskim vlastima gotovinu primljenu preko računa za električnu energiju koja ima oblik opštinske takse. To znači da lokalne vlasti teško plaćaju uličnu rasvetu i vodosnabdevanje. Takođe, dobavljači ne ispunjavaju ni svoje obaveze prema proizvođačima električne energije.\nIako su do oktobra 2020. godine ukupni neizmireni dugovi pet kompanija u sektoru dostigli 350 miliona evra, nadležni organi nisu aktivirali posebne zakone kojima bi ih kaznili, a umesto toga su se opredelili za izricanje novčanih kazni, dajući im istovremeno priliku da izmire svoje dugove putem šeme otplate uz polaganje garantnog pisma za 50% onoga što duguju. Akumulacija neizmirenih dugova nastavljena je i nakon oktobra za većinu preduzeća u industriji, u tandemu sa visokim cenama energenata na veleprodajnom tržištu.


PREDLOG ZAKONA O UPRAVLJANJU AERODROMIMA: Predviđena je mogućnost davanja aerodroma u koncesiju kako bi se obezbedio novac za njegov razvoj i efikasnije komercijalno korišćenje. Aerodromima će moći da upravljaju javna preduzeća, društva kapitala ili preduzetnici, ukoliko ispunjavaju uslove u pogledu tehničke opremljenosti, kadrovske osposobljenosti, bezbednosti zdravlja na radu, zaštite i unapređenja životne sredine\nSrbija će uskoro prvi put dobiti Zakon o upravljanju aerodromima jer je sada ta oblast saobraćaja uređena Zakonom o vazdušnom saobraćaju ("Sl. glasnik RS", br. 73/2010, 57/2011, 93/2012, 45/2015 i 66/2015 - dr. zakon). Ovaj dokument ne dozvoljava davanje aerodroma u koncesiju, koju, inače, omogućava Zakon o javno-privatnom partnerstvu i koncesijama("Sl. glasnik RS", br. 88/2011 i 15/2016).\nPredlogom zakona o upravljanju aerodromima, a koji se nalazi na dnevnom redu Šeste sednice Narodne skupštine Republike Srbije stvara se mogućnost da i koncesija bude jedan od mogućih načina obezbeđivanja novca za razvoj, odnosno komercijalizaciju aerodroma u Srbiji.\nPredlog zakona, kao delatnosti od opšteg interesa, reguliše prava i obaveze davaoca koncesije i koncesionara, uslove za eksproprijaciju, administrativni prenos ili nepotpunu eksproprijaciju zemljišta za potrebe aerodroma, mere kojima se obezbeđuju uslovi za kontinuirano i nesmetano obavljanje delatnosti upravljanja aerodromom. Takođe, tim zakonskim aktom uvodi se kategorija aerodromskog kompleksa, koja obuhvata područje aerodroma i zemljišta potrebnog za njegov razvoj.\nNajvažnije je što se tim zakonom, prvi put, vazdušni saobraćaj uvodi kao delatnost od opšteg interesa. To je važno zbog toga što Zakon o javno-privatnom partnerstvu i koncesijama propisuje da se koncesija može dati samo radi obavljanja delatnosti od opšteg interesa. Cilj Predloga zakona je i razvoj i modernizacija aerodroma s pratećom infrastrukturom, i to pre svega onih koji imaju sertifikat, ali nemaju dovoljno sopstvenih sredstava za razvoj i modernizaciju.\nOni kroz mogućnost zaključenja ugovora o koncesiji mogu razvijati i unapređivati postojeću infrastrukturu ili novu, u skladu s potrebama razvoja vazdušnog saobraćaja u Srbiji. Pozitivna rešenja tog zakona ogledaju se i u tome da javna preduzeća, društva kapitala ili preduzetnici mogu upravljati aerodromom kao operateri aerodroma, ukoliko ispunjavaju uslove u pogledu tehničke opremljenosti, kadrovske osposobljenosti, bezbednosti zdravlja na radu, zaštite i unapređenja životne sredine... S obzirom na to da predmet koncesije može obuhvatati sve ili pojedine aktivnosti upravljanja aerodromima koje obavlja operater, aerodromi koji poseduju sertifikat ili dozvolu za korišćenje, dobiće priliku za razvoj i modernizaciju, što će na kraju za posledicu imati veći broj putnika u vazdušnom saobraćaju i poboljšanje privrednih i ekonomskih perspektiva države.\nPredlog zakona o upravljanju aerodromima sačinila je Radna grupa sastavljena od predstavnika Ministarstva građevinarstva, saobraćaja i infrastrukture, Direktorata civilnog vazduhoplovstva Srbije, Aerodroma "Nikola Tesla", "Er Srbije", Saobraćajnog fakulteta i Kontrole letenja Srbije i Crne Gore. Uz njih, angažovani su i eksperti iz različitih oblasti-.\nDa bi se obezbedili uslovi za dugoročan razvoj i unapređenje aerodroma, Vlada Republike Srbije doneće nacionalni program za razvoj aerodroma u narednih pet godina. Beogradski aerodrom "Nikola Tesla" je, inače, u postupku privatizacije i očekuje se da će kao model upravljanja biti izabrana koncesija, za koju će biti raspisan tender.\nUkoliko bi taj aerodrom bio privatizovan koncesijom na 25 do 30 godina, budžet Srbije bi po tom osnovu imao prihod od 550 do 600 miliona evra godišnje.


Nova rešenja kompanije SKF za Scuderia Ferrari 2014. F1 bolid\nGeteborg, Švedska, 11. mart 2014. godine: Kompanija SKF razvila je mnoga nova rešenja za brend novog Scuderia Ferrari F14 T koji je zvanično predstavljen 25. januara.\nVažan posao kompanija SKF obavila je za Ferrari pogonsku jedinicu koja će se koristiti od sledeće sezone F1 pa na dalje. Ovaj V6 motor, koji poseduje nivo hibridizacije koji nikada do sad nije postignut, pruža uštedu goriva i do 30% u cilju postizanja veće izdržljivosti preko snažnog sistema za povratak snage.\nU proizvode koje dostavlja kompanija SKF spadaju hibridni ležajevi sa novim keramičkim valjcima, prilagođeni ležajevi dizajnirani uz najmodernije tehnologije iz oblasti vazdušno kosmičke industrije kao i veoma efikasni ležajevi za prenos snage.\nSvi ovi proizvodi moraju da izdrže veoma teške uslove rada - najvažnije karakteristike su pouzdanost, trenje i otpor na habanje - u dugom vremenskom periodu.\n„Tokom 65 godina kompanija SKF udružena je sa Scuderia Ferrari u višegodišnjem nastojanju da zajedno ispune najzahtevnije i najuzbudljivije tehničke zahteve. Kompanija SKF je ponosna da uz Ferrari učestvuje u ovom novom neverovatnom putovanju kroz istoriju Formule 1 uz novi V6 motor sa turbopunjačem“, izjavio je Žan-Silvan Miglior, Rukovodilac SKF Racing odseka.\nPored rešenja kompanije SKF za F1 bolid za 2014. godinu, Scuderia Ferrari je pohvalila odnos koji je razvila sa kompanijom SKF.\n„Mi znamo kako kompanija SKF posluje i poznajemo inženjere u Racing odseku, koji su uvek spremni da prihvate naše zahteve i podrže razvojne projekte. Partnerstvo između kompanija SKF i Ferrari uključuje povremene sastanke u Marinelu, ali tek u hitnim slučajevima možete stvarno videti kolika je njihova efikasnost. Kompanija SKF je brza i efikasna, naročito u slučajevima vezanim za probleme sa ležajevima za bolid Formule 1. Oni su obavili sjajan posao za projekat 2014, posebno na menjaču, motoru i sisteme za povratak energije.\nU 2014. godini, uz nove propise, promenićemo i opterećenje i uslove upotrebe, pa će zbog toga saradnja sa inženjerima iz kompanije SKF biti još važnija“, izjavio je Simon Resta, zamenik šefa dizajnera, Scuderia Ferrari.\nPrvi zvanični dokument koji označava partnerstvo između Scuderia Ferrari i kompanije SKF je telegram iz 1948. godine iz kompanije Ferrrari u kom se kompaniji SKF zahvaljuju na tehničkoj saradnji koja je pomogla da Ferrari pobedi u istorijskoj trci „Mille Miglia“.\nNajnoviji zvanični sponzorski ugovor potpisan 2012. godine uključuje dostavu ležajeva za glavčine točka, vešanje, prenos, motor i sistem za povratak energije, kao i rešenja za zaptivke i inženjerske usluge, naročito u oblasti sistema za praćenje stanja. Kompanija SKF dostavlja oko 150 komponenti za Scuderia Ferrari, što znači skoro sve ležajeve koji su montirani na ovom bolidu Formule 1. Kompanija SKF kasnije prenosi razvijenu tehnologiju u ponude za automobilsku industriju.\nOdnosi sa štampom: Monik Turner, +1 267 436 6836, +1 215 801 8722, Monique.Turner@skf.com\nScuderia Ferrari F14 T (1.5 MB) pregled\nKomplet promotivnih materijala (1.5 MB)


ЛАЗАНСКИ: Ако уђемо у НАТО постаћемо непријатељи Русије, а ми то никада нисмо били!\nLAZANSKI: Ako uđemo u NATO postaćemo neprijatelji Rusije, a mi to nikada nismo bili!\nSrbija nikada nije imala konflikt sa Rusijom, a svako svrstavanje u NATO sada je izrazito na antiruskim pozicijama, rekao je vojni analitičar Miroslav Lazanski.\nPrema njegovim rečima, klasična neutralnost zemlje, kao iz udžbenika, danas ne postoji, a kada je reč o NATO savezu on se direktno konfrontira sa Rusijom.\n„Vašington neće dozvoliti da se Rusija uzdigne na nivo nekadašnjeg Sovjetskog saveza, neće dozvoliti uspon političke i ekonomske super-sile na prostoru SSSR-a“, rekao je Lazanski u Beogradu na konferenciji „Bezbednosni izazovi Srbije u 21. veku“.\nOn je podsetio da, kada je reč o prijemu u NATO, sve članice tog saveza, primera radi, moraju da idu u Avganistan, sviđalo im se to ili ne.\nLazanski ističe da Istok i Zapad treba ostaviti da se sami mire, bez Srbije. „Srbija danas vodi aktivnu i pametnu spoljnu politiku i ima izbalansiran odnos – zalaže se za dobru saradnju sa svima“, rekao je Lazanski.\nOn kaže da je za Srbiju važno i koliko košta prijem u NATO, dodajući da je potrebno da se u vojni budžet izdvaja 2,2 odsto BDP-a.\nLazanski smatra da Srbija neće ući u EU i NATO dok formalno-pravno ne prizna /samoproglašeno/ Kosovo.\nPredsednik Samostalnog DSS-a Andreja Mladenović rekao je da bi donošenje zakona o vojnoj neutralnosti u Srbiji možda bio dobar put, a da se ostavi mogućnost građanima da se na referendumu izjasne da li su za ulazak zemlje u neki vojni savez ili za neutralnost.\nPredsednik stranke „Treća Srbija“ Miroslav Parović istakao je da je za Srbiju važno da danas njeguje i aktivnu neutralnost. On je ocenio kao dobru ponudu Rusije da Srbija nabavi PVO sisteme i helikopterske jedinice u svrhu bolje opremljenosti i za odbranu zemlje.\n„Potrebno je da zemlja bude spremna za odbranu, da može da deluje i protiv terorizma, a da pritom bude i neutralna“, istakao je Parović.\nČlan Predsedništva „Narodne mreže“ Vladan Glišić kaže da neutralnost sama po sebi nije dovoljna, imajući u vidu izazove koji predstoje Srbiji, te da je potrebno usvojiti ozbiljnu nacionalnu strategiju o ovom pitanju.\nKonferencija je održana povodom osam godina od usvajanja rezolucije u Skupštini Srbije kojom je proglašena vojna neutralnost Srbije u odnosu na postojeće vojne saveze.\nSrbija mora da se drzi dosadasnje politike i da bude politicki a posebno vojno neutralna. Svaki nas politicar zna i mora biti svestan da je Srbija mala zamlja i da svako svrstavanje pogotovo prema zapadu znaci da od samostalne politike nema nista i da ce nam u sopstvenom dvoristu stranci biti gazde, bicemo puki izvrsioci tudjih naredbi koje ce biti u cilju ostvarenja njihovih potreba i odluka bez obzira kakve ce to posledice ostaviti na narod i zemlju uopste. Mislim da su danas nasi vodeci politicari (vlada) svesni da bi takvim odlukama samo ubrzali svoj kraj a u slucaju da se takve odluke ipak i pored protivljenja naroda donesu, rizikuju da se njihova smena izvrsi nasilnim putem. Narod sigurno to nebi prihvatio bez otpora. Iako ce u predstojecem periodu biti velikih pritisaka na Vladu, posebno na Vucica, on mora da shvati da ga je narod izabrao i da smogne snage da se suprotstavi zapadu da prekine odnose sa Rusijom i da nema govora o priznanju Kosova a pogotovu ulasku u Nato. To mora jasno da se stavi do znanja zapadnim mocnicima.


Prvi put reguliran promet lakih električnih vozila\nVlada Republike Srpske utvrdila je Prijedlog zakona o izmjenama i dopunama Zakona o sigurnosti prometa na putevima, kojima je prvi put u RS-u reguliran promet lakih osobnih električnih vozila, kao što je električni romobil, električni skateboard, hoverboard, i slična vozila.\nOva vozila razvrstavaju se u četiri klase, a predviđeno je da se propisi iz oblasti sigurnosti prometa, kojima je uređeno kretanje pješaka, primjenjuju i na osobe koje koristi lako osobno električno vozilo klase 1 i klase 3, a njihova maksimalna konstruktivna brzina je do šest kilometara na sat.\nOsoba koje koristi lako osobno električno vozilo klase 1 i klase 3 obavezno mora posjedovati identifikacijsku potvrdu za lako osobno električno vozilo kojim se kreće, priopćeno je iz Ureda Vlade za odnose sa javnošću.\nPropisi iz oblasti sigurnosti prometa kojima je uređen promet bicikala primjenjuju se i na osobe koje koristi lako osobno električno vozilo klase 2 i klase 4, a njihova maksimalna konstruktivna brzina je do 25 kilometara na sat.\nOsobe koje koristi lako osobno električno vozilo klase 2 i klase 4 obavezno mora posjedovati identifikacijsku potvrdu za lako osobno električno vozilo kojim se kreće, ima više od 14 godina, posjeduje potvrdu o poznavanju propisa o sigurnosti prometa na putevima ili vozačku dozvolu kojom se dokazuje pravo upravljanja vozilom bilo koje kategorije i za vrijeme vožnje nosi na glavi zakopčanu zaštitnu kacigu.\nZakonom su jasnije definirane odredbe koje se odnose na sveobuhvatne analize prometnih nezgoda, kretanje u raskrižjima s kružnim tokovima, nasilnička vožnja, prijevoz životinja u kabini vozila i drugo.


Vlada FBiH: 3.000.000 KM Željeznicama FBiH - mojusk.ba\nVlada FBiH: 3.000.000 KM Željeznicama FBiH\n23 Decembra, 2020 23 Decembra, 2020 Moj USK\nVlada Federacije Bosne i Hercegovine donijela je Odluku o dodjeli sredstava Javnom preduzeću Željeznice Federacije BiH d.o.o. na ime finansijske pomoći u okolnostima pandemije COVID-19 u iznosu 3.000.000 KM.\na sredstva utvrđena su u budžetu Federacije BiH za 2020. i bit će dodijeljena JP Željeznice Federacije BiH d.o.o. Sarajevo u vidu subvencije.\nNamijenjena su za isplatu plaća, isključivo do visine minimalno utvrđene bruto plaće u Federaciji BiH, uključujući doprinose i pripadajuće poreze i tekuće troškove poslovanja.\nFederalno ministarstvo prometa i komunikacija je zaduženo da sa JP Željeznice Federacije BiH d.o.o. Sarajevo zaključi ugovor kojim će biti uređena međusobna prava i obaveze i koji treba sadržavati elemente propisane Uredbom o interventnim mjerama za podršku ugroženim sektorima privrede Federacije BiH u okolnostima pandemije COVID-19, saopćeno je iz Ureda Vlade FBiH za odnose s javnošću.\nBiHVlada FBiH, Željeznice FBiH\nJedanaest godina od presude Sejdić – Finci\nNakon Vildane Alibabić, podršku Vladi USK uskraćuje i Narod i pravda (NiP)?!


Ultimate Poker je Angažovao Antonio Esfandiarija kao Brend Ambasadora | PokerNews\nUltimate Poker, licencirani online poker sajt koji će lansirati real-money poker igre u Nevadi tokom godine, objavio je da je u Utorak potpisan ugovor sa poker pro Antonio Esfandiarijem da bude brend ambasador ovog sajta.\nEsfandiari je najprofitabilniji turnirski poker igrač svih vremena sa zaradom od $24 miliona u dosadašnjoj karijeri. Vlasnik je dve World Poker Tour titules i tri World Series of Poker narukvice, uključujući i jednu platinastu narukvicu za prošlogodišnju pobedu na Big One for One Drop gde je osvojio $18.3 miliona.\nPrema Ultimate Poker objavi za medije, Esfandiari će predstavljati "glas i primer pravog šampiona kao brend za nove igrače online pokera u ovoj sobi."\n"Veoma smo zadovoljni što smo doveli Antonio Esfandiarija za predstavnika naše kompaije," rekao je Ultimate Poker Chairman Tom Breitling. "Antonio je pravi šampion i moderan poker igrač. On donosi novi stil ovoj igri i online areni sa svojim stavom radi-naporno, igraj-naporno."\nUltimate Poker je u vlasništvu Fertitta Interactive LLC koja je dobila dozvolu za rad u Nevadi prošlog Octobra. Ovom licencom omogućeno je Fertitta Interactive da priredjuje real-money online poker pod Ultimate Poker brendom. Fertitta je paočela sa razvojem i dizanjem Ultimate Pokera kada je preuzela gaming kompaniju CyberArts Licensing LLC prošlog Oktobra. Kompanija je objavila da će lansirati real-money poker u Nevadu do kraja 2013.\n"Sa našim jedinstvenim prepoznavanjem i smislom za objedinjavanjem online gaminga, tradicionalnog gaminga i svetskog sporta i zabave pod UFC, Ultimate Gaming je idealno pozicioniran da prepozna i omogući sve za Američke igrače ma gde oni bili," Breitling je rekao kada je kompanija dobila licencu prošle godine.


Air Serbia obustavlja dosadašnje letove do Austrije do 31. jula\nVestiAustrijaAir Serbia obustavlja letove do Austrije do 31. jula\nAustrijaPutovanjeSrbija i region\nAir Serbia je prinuđena da obustavi letove između Beograda, Niša i Kraljeva i destinacija u Austriji od 16. do 31. jula 2020. godine.\nAir Serbia je, zbog odluke austrijskih vazduhoplovnih vlasti da se privremeno suspenduju komercijalni letovi sa 18 zemalja, uključujući i Srbiju, prinuđena da obustavi letove između Beograda, Niša i Kraljeva i destinacija u Austriji do kojih leti, u periodu od 16. do 31. jula, saopštio je srpski avioprevoznik.\nUredbom Ministarstva zdravlja od danas na aerodrome u Austriji biće zabranjeno sletanje aviona iz 18 zemalja, a među njima su sve države Zapadnog Balkana.\nPostojeće avionske linije Beograd, Bukurešt, Kairo, Podgorica, Sarajevo, Sibiu, Skoplje, Sofija, Tirana i Varna do Beča moraju biti otkazane do kraja jula.\nZa sada se ništa neće promeniti za zemlje koje su već na listi zabrane sletanja: letovi iz Belorusije, Kine, Velike Britanije, Irana, Portugala, Rusije, Švedske i Ukrajine. Ova mera važi do kraja jula, posle čega će se odlučiti o daljim merama.\nMinistar zdravlja Austrije Rudolf Anschober istakao je da kad su u pitanje države Zapadnog Balkana ne radi se o zatvaranju granica, jer je i dalje moguć ulazak iz tih zemalja u Austriju kopnenim putem uz aktuelni negativni PCR test ili obavezan dvonedeljni kućni karantin.\nOd danas, 16. jula 2020 godine, putnici mogu da preuzmu novu mobilnu aplikaciju Er Srbije. Aplikacija veličine 16 MB trenutno je u prvoj fazi razvoja, odnosno beta verziji, i dostupna je putem Gugl plej stora za Android telefone.


SVIJET VIŠE NEĆE BITI ISTI! Asad: Oslobađanjem Halepa pišemo historiju! - GlobalCir\nSirijski predsjednik Bašar el Asad izjavio je u video poruci postavljenoj na Tviteru da su dešavanja u gradu Halepu, iz kojeg odlaze pobunjeničke snage, historijski momenat, kao i da će svijet biti drugačiji nakon “oslobođenja Halepa”.\n“Ono što se dešava danas jeste pisanje historije koju piše svaki građanin Sirije. To pisanje nije započelo danas, počelo je prije šest godina kada su krenuli kriza i rat protiv Sirije”, naveo je Asad u video poruci objavljenoj na Tviter nalogu sirijskog predsjedništva, prenosi Rojters.\nAFP primjećuje da je snimak izgleda načinjen mobilnim telefonom, što do sada nije bila praksa u Asadovim obraćanjima.\nOland optužuje Rusiju za Halep\nFrancuski predsjednik Fransoa Oland, sa druge strane, optužio je danas Rusiju da snosi odgovornost za događaje u Halepu, tvrdeći da je Moskva prekršila obećanje da će pomoći civilima u tom sirijskom gradu.\n“Stalno razgovaram sa Rusijom i Rusija daje obećanja koja ne ispunjava. Sada je vrijeme da zaključimo primirje”, rekao je Oland novinarima po dolasku na samit EU u Briselu. Prema njegovim riječima, EU ne može da ostavi žene, muškarce i djecu pred bombardovanjem, kada im je bezbjednost ugrožena i kada su tretirani na nedostojan način.\n“Režimi koji podržavaju sirijskog predsjednika Bašara al Asada moratće da preuzmu odgovornost za ovu ekstremno ozbiljnu situaciju”, rekao je Oland, prenosi AP. Sa druge strane, AFP prenosi izjavu republikanskog kandidata za predsjednika Francuske Fransoa Fijona koji je rekao da pad Halepa označava neuspjeh zapadne i naročito evropske diplomatije.


UOPS: Sa EU i uz pritisak građana da primoramo vlast da poštuje Ustav i zakone :: Vesti\nVesti / UOPS: Sa EU i uz pritisak građana da primoramo vlast da poštuje Ustav i zakone\nGovoreći o RTS-u, on je istakao da je to servis svih građana koji ga plaćaju, umesto što je sada "sredstvo u rukama (predsednika Srbije) Aleksandra Vučića".\n"U demokratskim državama mediji su četvrti stub vlasti, a ovde savetnica za medije predsednika uređuje sve medije - sem časnih izuzetaka", dodao je on.\nDramaturg i potpredsednik Narodne stranke Siniša Kovačević istakao je da RTS i druge televizije sa nacionalnom frekvencijom moraju da budu otvorene za različita mišljenja i da to što govori predstavlja "vapaj i molbu".\n"Teror se trpi do granice pucanja. Kad se pucenje trpila kolektivizuje i pretvori u veliki prasak leti perje. A mi smo ovde da to perje ne bi letelo, a ono će poletiti ukoliko se ovako nastavi", rekao je Kovačević.\nPsiholog Žarko Trebješanin rekao je da je on nekada bio član Upravnog odbora RTS-a i da u toj medijskoj kući postoje novinari koji žele da svoj posao rade profesionalno, ali da su oni "zarobljeni kao što je u Srbiji istina zarobljena".\nevropska unija sloboda medija ustav srbije Udružena opozicija Srbije


Otvorena stočna pijaca | Dobrodosli u nasgrad\n15/09/2016 by Sinisa Vukman\nDanas, sa početkom u 10 časova, u mjesnoj zajednici Vinska, otvorena je stočna pijaca.\nOvaj projekat, koji je finansiran sredstvima međunarodnih organizacija SIDA i World Vision, pre nekoliko godina, predstavlja pokušaj realizacije ideje da se brođani koji se bave stočarskom proizvodnjom objedine na jednom mjestu i započnu stočnu razmjenu. Međutim, projekat ranijih godina nije zaživio i pijaca je ostala neaktivna.\nU poslednjih 30 dana vršili su se radovi na krčenju, uređenju i saniranju ovog prostora, uz pojedine dodatne radove. Pijaca je dodjeljena na gazdovanje Komunalnom preduzeću „Komunalac“a.d. Brod, koji će u narednom periodu voditi brigu o ovom objektu.\nNačelnik opštine Ilija Jovičić izjavio je da je predviđeno da ponedjeljak bude pijačni dan, te da se nada da će u ova ideja da zaživi u narednom periodu. Jovičić je dodao da će opština u narednom periodu biti aktivnije uključena u realizaciju ove ideje, te obezbijediti sve neophodne asistencije.


MINISTAR TOMISLAV MOMIROVIĆ OBIŠAO RADOVE U RTKOVU - mbportal MINISTAR TOMISLAV MOMIROVIĆ OBIŠAO RADOVE U RTKOVU\nMINISTAR TOMISLAV MOMIROVIĆ OBIŠAO RADOVE U RTKOVU\n23. marta 2022. novinar5\t0 Comments\nU okviru realizacije projekta Čista Srbija ministar građevinarstva, saobraćaja i infrastrukture Tomislav Momirović obišao je radove na izgradnji fekalne kanalizacije u naselju Rtkovo. To je jedna od šest lokacija u opštini Kladovo koja će dobiti 41 kilometar nove kanalizacione mreže i dva postrojenja za preradu otpadnih voda po jedno u prigradskom naselju Kostol i u MZ Podvrška.\nNa lokaciji u Rtkovu postavljeno je 270 metara cevi prečnika 250 milimetara od planiranih 6460 metara na pet slivova i sagrađeno je 13 šahti. Radovi se odvijaju po planu, rekao je ministar Momirović i dodao da je u okviru projekta „Čista Srbija“ najveće gradilište u opštini Kladovo. On je naglasio da je zadovoljan jer se tom investicijom u opštini Kladovo stvaraju bolji uslovi za život svih građana.\nDržava se zalaže za ravnomerni razvoj svakog dela Srbije i to je naš zamajac koji nas vodi u bolju budućnost – istakao je Momirović.\nU okviru realizacije projekta „Čista Srbija“ u opštini Kladovo trenutno se osim u Rtkovu radi na još dve lokacije. U Korbovu je postavljeno 1400 metara kanalizacione mreže i sagrađene su 44 šahte, dok je u Velikoj Vrbici urađeno blizu 1700 metara fekalne kanalizacije i sagrađeno 68 šahti.\nReč je o kapitalnoj investiciji koju opština Kladovo bez pomoći države ne bi mogla sama da realizuje – ponovio je Saša Nikolić predsednik Privremenog organa opštine Kladovo. On je podsetio da će novu kanalizaciju u opštini Kladovo osim meštana Rtkova, Korbova i Velike Vrbice dobiti i stanovnici prigradskog naselja Rit, kao i stanari u delu Brze Palanke, dok će nova kanalizacja dužine 11 kilometara biti sagrađena u naselju Podvrška. Meštanima Rtkova za njih oko 1000 koliko ih živi u blizu 400 domaćinstava nedostatak kanalizacije zadavo je brojne probleme, pa se nadaju da će se nakon završetka radova rešiti decenijskih muka.\nTo je veoma važno za selo iz koga polovina meštana živi i radi daleko od rodnog kraja, rekao je meštanin Ljubiša Paporović. Na određenim lokacijama gradiće se i pumpne stanice čiji broj je sadržan u glavnom projektu.\nInvesticiju u novu kanalizacionu mrežu u okviru projekta „Čista Srbija“ sa 21,3 miliona evra finanasira Ministarstvo građevinarstva, saobraćaja i infrastrukture.\nUSKORO POČINJU RADOVI NA PUTEVIMA KA GRANIČNOM PRELAZU…\nPočеla rеkonstrukcija puta od Brusničkе pеtljе ka Brusniku –…\nU OKVIRU PROJEKTA ČISTA SRBIJA KLADOVO GRADI 41 KILOMETAR…\nPREDSEDNIK OPŠTINE OBIŠAO RADOVE U ALIAGIĆEVOJ ULICI\nPOTPISAN UGOVOR O REVITALIZACIJI BRODSKE PREVODNICE\nPREDSEDNIK VUČIĆ PRISUSTVOVAO POČETKU RADOVA NA DEONICI PUTA…\nOBILAZAK RADOVA NA AUTO-PUTU „MILOŠ VELIKI“, DEONICA…\n90 GODINA POSTOJANJA TEHNIČKE ŠKOLE U KNJAŽEVCU\nGrađevinski radovi u punom jeku\nGRADONAČELNIK OBIŠAO RADOVE: Novi izglеd ulicе Ivana…\nZavičajnom muzeju i Opštini Knjaževac umetnička dela na dar\nBanjica postaje ozbiljan turistički centar\n← Građevinski radovi u punom jeku\nPočеla rеkonstrukcija puta od Brusničkе pеtljе ka Brusniku – Momirović: Naš primarni cilj jе da damo još vеći podstrеk Zajеčaru →


Rade Panić: Za Novi Pazar odgovorna centralna vlast | Nova Ekonomija\nRade Panić: Za Novi Pazar odgovorna centralna vlast\nZa situaciju koja je zadesila Novi Pazar odgovorna je centralna vlast, jer je prerano došlo do relaksiranja mera zaštite, izjavio je gostujući na televiziji N1, predsednik Sindikata lekara i farmaceuta Rade Panić. Zbog širenja virusa u tom gradu danas su bili i predstavnici Vlade Srbije, a situacija se pogoršala jer se među zaraženima našlo 20 lekara i 40 medicinskih sestara.\n"Sve mere koje se preduzimaju, izuzev što nije uveden policijski čas, više podsećaju na vanredno stanje. Pitanje za odgovorne u Srbiji je zašto još čekaju sa proglašenjem vanrednog stanja jer evidentno je da se sprovode više nego vanredne mere. Radna obaveza, upućivanje zdravstvenog osoblja u ispomoć više nego jasno govore o tome", rekao je Panić.\nPrema njegovom mišljenju, mere zaštite nisu bile ukinute planski.\n"Plašim se da je ovo samo početak, izbori su bili pre osam, devet dana, tu je bilo mnogo malih, zatvorenih prostorija u kojima je puno ljudi provelo skoro ceo dan, a prodefilovalo je mnogo ljudi", rekao je predsednik Sindikata lekara i farmaceuta.\nOn je dodao i da se stvorila veštačka slika da je sada manje pacijenata, u stvari je prema njegovim rečima isti broj, samo je protokol drugačiji.\nSindikat lekara i farmaceuta je, kaže, stavio je na dnevni red pitanje da li Krizni štab može da donosi obavezujuće zaključke o premeštaju zdravstvenih radnika.\nIzneo je stav da to u ovom trenutku ne može da bude pravno obavezujuće, naglasio je da ima mnogo bolesnih lekara, kao i da je njihova prosečna starosna struktura veća od 55 godina.\nPodvukao je da je već 15 lekara i stomatologa dalo svoj život u borbi protiv epidemije i za zaštitu građana.\nPanić tvrdi i da nema dovoljno PCR testova, kako je rekla direktorka Batuta, kao i da možda ima 260 hiljada seroloških, brzih, koji su, kako naglašava, nepouzdani.\nPrema poslednjim podacima, u Srbiji je koronavirusom zaraženo još 276 osoba. Bitku sa kovidom 19 izgubila su još tri pacijenta, javio je RTS.


Cink: Mineral na kojem će vam tijelo biti zahvalno - Radio Bet\n“Cink je potreban našem tijelu za zdravlje ćelija, ali i za funkcionisanje imuniteta. Zbog toga nedostatak ovog minerala može dovesti do slabijeg imunološkog sistema, slabog zarastanja rana, neočekivanog gubitka težine, gubitka mirisa i okusa te gastrointestinalnih tegoba poput proliva”, objašnjava nutricionistkinja Lisa Ričards. Takođe naglašava da cink dokazano ima svoju protivupalnu ulogu.\n“Protivupalno djelovanje cinka direktno utiče na opštu dobrobit jer se smanjuje oksidativni stres. Ovo oštećenje nastaje na nivou ćelija u tijelu i povezano je s hroničnim bolestima, uključujući bolesti srca i pretilost. Smatra se da cink takođe povezan s boljom kognitivnom funkcijom te smanjuje pojave degeneracije povezane s godinama”, kazala je ona.


Regioni - datum: 2018-08-16 NVU „ŽENE BARA” OSTVARILE IDEJU\nFontana park Obnovile zaboravljenu fontanu\nIz NVU „Žene Bara” došli su na ideju da obnove fontanu u parku Dvorca kralja Nikole, i uz pomoć gradskih firmi u tome i uspjeli.\nSvoju ideju žene iz ovog udruženje prvo su predočile direktoru Kulturnog centra Ćazimu Nikeziću, i od njega dobile podršku i saglasnost za početak realizacije ove ideje. Obratile su se zatim preduzeću „Vodovod i kanalizacija” d.o.o., a dobile su i pomoć firme „Rolomont”, koja se potrudila da mermer ispisan grafitima očisti i zamijeni oštećene djelove.\nU međuvremenu su se suočile sa problemom priključenja fontane na gradski vodovod, ali je u pomoć pristupio inženjer Nebojša Đurović iz „Komunalne djelatnosti”, koji je našao rešenje u bunaru sa tehničkom vodom, koji se može iskoristiti za napajanje fontane. Udruženje je obezbijedilo radnike koji su iskopali kanale i pomogli da se voda sprovede iz bunara do fontane.\nŽene ističu da su ponosne na ono što su uradile, ali i da „inicijativa nije imala za cilj kritiku bilo koga, već su željele samo da pokažu i podstaknu sve građane da – kad se nešto srcem želi, to se i ostvari”.D.S.


U Brazil bez viza - KoZnaZna\nGrađani Srbije više neće morati da vade vize kako bi putovali u Brazil jer će vizni režim između ove dve države uskoro biti ukinut. Potpisivanje sporazuma čije je usaglašavanje u toku očekuje se prvom prigodnom prilikom i predstavljaće rezultat razgovora koji je otpočeo pre godinu dana, saznaje „Blic nedelje“ u Ministarstvu inostranih poslova Republike Srbije.\nPregovori o ukidanju viza, koji su počeli na inicijativu našeg ministarstva, odnose se na nosioce svih pasoša – diplomatskih, službenih i, što je najvažnije, pasoša za obične građane.\nU Ministarstvu inostranih poslova predviđaju značajan doprinos razvoju Srbije i međusobnom odnosu dve zemlje nakon ukidanja viza.\n– Očekujemo izuzetno veliki efekat na unapređenju privredne saradnje sa Brazilom, posebno kada se ima u vidu da je to ekonomski najjača država u Južnoj Americi i jedna od 20 finansijski najuticajnijih država na svetu. Pored privredne, unapredile bi se kulturna, naučna, sportska i drugi oblici saradnje, dok bi porast uzajamnih putovanja građana u najrazličitije svrhe dao dodatni podstrek tradicionalnom prijateljstvu Srbije i Brazila – navode u pres službi dopisu Ministarstva inostranih poslova Republike Srbije.\nKrut vizni režim\nOd južnoameričkih država, samo građanima Argentine, Bolivije i Čilea nije potrebna viza za dolazak u Srbiju dok, osim 190 miliona Brazilaca, vizu za Srbiju treba da vadi još 128 miliona žitelja drugih zemalja sa ovog kontinenta.\nKada je reč o državama sa najvećim brojem stanovnika na planeti, od prvih pet, samo građanima SAD vize nisu potrebne, dok stanovnici Kine, Indije, Indonezije i Brazila moraju imati vizu.\nbrazil, karneval u riju, putovanje u brazil, rio, viza, vizni režim


SZO: Sa omikronom verovatan kraj pandemije u Evropi - Politički.rs\nOmikron soj korona virusa koji bi mogao da zarazi 60 odsto Evropljana do marta pokrenuo je novu fazu pandemije kovida-19 u regionu i mogao bi da ga približi kraju, ocenio je danas direktor SZO za Evropu.\n“Moguće je da se region približava kraju pandemije”, rekao je za Frans pres Hans Kluge pozivajući ipak na obazrivost zbog promenljivosti virusa.\nOn je rekao kada se smiri talas omikrona biće tokom nekoliko nedelja i nekoliko meseci globalni imunitet, ili zbog vakcine ili zato što su ljudi imunizovani time što su se zarazili, a takodje i zbog sezonskog pada zaraze.\nKluge je ipak naglasio da još nismo u fazi kada to postaje endemska bolest.\n“Endemski znači da možemo da predvidimo šta će se desiti, ovaj virus je iznenadio više nego jednom, stoga treba da budemo vrlo oprezni”, rekao je Kluge.\nU regionu Evrope koji broji 53 zemlje, od kojih se neke nalaze u centralnoj Aziji, omikron je 18. januara predstavljao 15 odsto novih slučajeva kovida, što je preko 50 posto više nego prethodne nedelje, prema podacima Svetske zdravstvene organizacije.\nU Evropskoj uniji i Evropskom ekonomskom prostoru ovaj soj, koji se pojavio krajem novembra, zarazniji nego delta i sada je dominantan, prema evropskoj zdravstvenoj organizaciji.\nSZO: Više od pola Evrope će se ZARAZITI OMIKRONOM u narednih šest do osam nedelja\nTagged: EVROPA, OMIKRON, PANDEMIJA, SZO


10 najboljih hotela u blizini: Phrathat Kham Kaen - TripAdvisor\nNajbolji hoteli u blizini: Phrathat Kham Kaen, Khon Kaen\n4007 Rural Rd., Khon Kaen, Tajland\nČitajte komentare o: Phrathat Kham Kaen\n58 od 360 objekata odgovara vašim filterima. Obriši sve filtere\nUdaljenost od: Phrathat Kham KaenPrvo pogledajte objekte najbliže centru koji imaju potvrđene raspoložive kapacitete za izabrane datume kod naših partnera\nFiltrirajHoteli50 km od lokacije Phrathat Kham Kaen\nUdaljenost od: Phrathat Kham Kaen\n19,7 km od: Phrathat Kham Kaen\nBr. 1 u pogledu odnosa cena/kvalitet od 57 hotela u Khon Kaen\n19,6 km od: Phrathat Kham Kaen\nBr. 2 u pogledu odnosa cena/kvalitet od 57 hotela u Khon Kaen\n20,0 km od: Phrathat Kham Kaen\nBr. 3 u pogledu odnosa cena/kvalitet od 57 hotela u Khon Kaen\n17,9 km od: Phrathat Kham Kaen\nBr. 4 u pogledu odnosa cena/kvalitet od 57 hotela u Khon Kaen\n15,6 km od: Phrathat Kham Kaen\nBr. 5 u pogledu odnosa cena/kvalitet od 57 hotela u Khon Kaen\n16,5 km od: Phrathat Kham Kaen\nBr. 6 u pogledu odnosa cena/kvalitet od 57 hotela u Khon Kaen\n20,3 km od: Phrathat Kham Kaen\nBr. 7 u pogledu odnosa cena/kvalitet od 57 hotela u Khon Kaen\n16,8 km od: Phrathat Kham Kaen\nBr. 8 u pogledu odnosa cena/kvalitet od 57 hotela u Khon Kaen\n18,9 km od: Phrathat Kham Kaen\nBr. 9 u pogledu odnosa cena/kvalitet od 57 hotela u Khon Kaen\n17,3 km od: Phrathat Kham Kaen\nBr. 10 u pogledu odnosa cena/kvalitet od 57 hotela u Khon Kaen\n18,0 km od: Phrathat Kham Kaen\nBr. 11 u pogledu odnosa cena/kvalitet od 57 hotela u Khon Kaen\n18,5 km od: Phrathat Kham Kaen\nBr. 12 u pogledu odnosa cena/kvalitet od 57 hotela u Khon Kaen\nBr. 13 u pogledu odnosa cena/kvalitet od 57 hotela u Khon Kaen\n18,8 km od: Phrathat Kham Kaen\nBr. 14 u pogledu odnosa cena/kvalitet od 57 hotela u Khon Kaen\n18,7 km od: Phrathat Kham Kaen\nBr. 15 u pogledu odnosa cena/kvalitet od 57 hotela u Khon Kaen\nBr. 16 u pogledu odnosa cena/kvalitet od 57 hotela u Khon Kaen\n19,0 km od: Phrathat Kham Kaen\nBr. 17 u pogledu odnosa cena/kvalitet od 57 hotela u Khon Kaen\nBr. 18 u pogledu odnosa cena/kvalitet od 57 hotela u Khon Kaen\n21,6 km od: Phrathat Kham Kaen\nBr. 19 u pogledu odnosa cena/kvalitet od 57 hotela u Khon Kaen\nBr. 20 u pogledu odnosa cena/kvalitet od 57 hotela u Khon Kaen\n21,7 km od: Phrathat Kham Kaen\nBr. 21 u pogledu odnosa cena/kvalitet od 57 hotela u Khon Kaen\n20,6 km od: Phrathat Kham Kaen\nBr. 22 u pogledu odnosa cena/kvalitet od 57 hotela u Khon Kaen


OTVORENA MODERNA SAOBRAĆAJNICA NA PROSTORU “ELIKSIR ZORKE”\n“Ova ulica dovodi čitavu Industrijsku zonu do luke i omogućuje da svi naši privrednici obavljaju rečni transport, ali i železnički. Grad je zadržao u vlasništvu ovu javnu saobraćajnicu da bi omogućili nesmetani transport ne samo novim kompanijama u okviru nekadašnje “Zorke” nego i svim drugim privrednicima. Istovremeno, sa ovom saobraćajnicom i operaterstvom u luci mi postajemo interesantni novim investitorima”\nPrivrednici grada Šapca infrastrukturno su povezani sa rekom Savom Lučkom ulicom na prostoru kompanije “Eliksir Zorka”. Moderna saobraćajnica, sa kompletnom signalizacijom, otvorena je u sredu. Grad je investirao 100 miliona dinara u ovaj projekat.\nLuku je na upravljanje prošle godine u leto dobila kompanija “Eliksir”. Radovi na uređenju ulice počeli su neposredno posle toga.\nNa otvaranju su pored gradonačelnika Šapca Nebojše Zelenovića, zamenika gradonačelnika Dušana Kostadinovića i zamenika direktora kompanije “Eliksir Zorka” Milana Stošića, prisustvovali brojni predstavnici Gradske uprave.\nPored toga što će kompaniji “Eliksir” olakšati poslovanje i uštedeti novac, čitava Industrijska zona će na ovaj način biti spojena sa lukom i sa železnicom.\n-Ova važna saobraćajnica treba da omogući kompaniji “Eliksir Zorka”, zatim njihovim partnerima, kao i svim privrednicima u gradu Šapcu da na najjeftiniji mogući način obavljaju transport. Ova ulica dovodi čitavu Industrijsku zonu do luke i omogućuje da svi naši privrednici obavljaju rečni transport, ali i železnički. Grad je zadržao u vlasništvu ovu javnu saobraćajnicu da bi omogućili nesmetani transport ne samo novim kompanijama u okviru nekadašnje “Zorke” nego i svim drugim privrednicima. Istovremeno, sa ovom saobraćajnicom i operaterstvom u luci mi postajemo interesantni novim investitorima. Svih 14 kompanija koje su došle od Nove godine su pitale da li postoji mogućnost transporta rekom. Imamo luku, imamo operatera na njoj, sada imamo i modernu infrastrukturu, tako da su svi preduslovi za dobar biznis tu, rekao je gradonačelnik Nebojša Zelenović.\nModerna saobraćajnica “Eliksiru” kao lučkom operateru, otvara brojne mogućnosti. Pored pogodnosti u sadašnjem poslovanju daje prostor za veće planove u budućnosti.\n-Pristup ovoj saobraćajnici i prolaz njom omogućava kraće manipulacije, veći protok, povećanje kapaciteta i utiče na razmišljanje o proširenju naših mogućnosti. Takođe otvara mogućnosti da se luka koristi za neke druge poslove, odnosno da se u javnom smislu eksploatiše. Pored toga, za nas je važno i otpremanje gotovog proizvoda ove fabrike. Kapacitet ove saobraćajnice će biti oko 30.000 tona kolike su potrebe da se otpremi naše mineralno đubrivo. Imamo potrebe za internim manipulacijama, sirovinama i proizvodima koje na drugi način eksploatišemo. Na ovaj način naša interna mehanizacija, što transportna, što industrijska, dobija moguće skraćenje manipulacije i manji utrošak goriva, naveo je Milan Stošić.\nZa “Eliksir” je važna i saobraćajna signalizacija, koja ranije nije postojala. Stošić je istakao da svakog dana na tom prostoru prolazi stotinak kamiona i da automatizovana signalizacija mnogo znači.\nNa otvaranju je rečeno i da će poslednja “Zorkina” neprodata kompanija, Obojena metalurgija, dobiti novog vlasnika. To će biti kompanija “Eliksir”.\n-Investicione mogućnosti kompanije “Eliksir Zorka” i naše potrebe i smisao za poslovanjem su nas dovele do razmišljanja o kupovini “Zorka obojene metalurgije”. Taj proces je sada u završnoj fazi. Po završetku kupovine mi ćemo i na tom prostoru pokrenuti svoje poslovne aktivnosti. Ova saobraćajnica daje dodatne mogućnosti kada budemo radili uređenje prostora, demontažu stare opreme i svemu što nas čeka u narednom periodu. Uštedećemo i vreme i novac, rekao je Stošić.\nGradonačelnik je istakao da je grad jako vodio računa o tome da sve kompanije koje su proizašle iz “Zorke” mogu nesmetano da funkcionišu i da one i sada postoje i nastavljaju da rade.\nDa svi zarade više\n-Važno je da sarađujemo i slušamo jedni druge. Svi planski dokumenti grada su podređeni razvoju. Razvoj ne može da se desi ako nema kompanije sa jedne strane i sa druge strane ljude koji rade u njima. Naša ideja je da svako zaradi više, i kompanije i zaposleni. To je naš krajnji cilj, istakao je gradonačelnik Zelenović.


EK poziva Prištinu da spreči ilegalne odlaske sa Kosova - 11.02.2015, Sputnik Srbija\nPrištinske vlasti moraju da pooštre nadzor na granicama, pojačaju kampanju informisanja o pravima lica koja putuju u EU i da ojačaju saradnju sa zemljama kroz koje... 11.02.2015, Sputnik Srbija\nvesti, evropa, svet, srbija, evropska komisija\n18:03 11.02.2015 (Osveženo: 14:46 30.08.2021)\n© REUTERSMigranti sa Kosova i Metohije ne mogu da pređu srpsko-mađarsku granicu legalnim putem, zato što imaju dokumenta sa Kosova koje naša država ne priznaje\nPrištinske vlasti moraju da pooštre nadzor na granicama, pojačaju kampanju informisanja o pravima lica koja putuju u EU i da ojačaju saradnju sa zemljama kroz koje ilegalni imigranti prolaze i u koje dolaze, poručeno je iz Brisela.\nEvropska komisija je pozvala vlasti u Prištini da nadzorom granica i hitnim merama spreče nagle masovne ilegalne odlaske kosovskih Albanaca u Evropsku uniju, saopštili su danas predstavnici za štampu Evropske komisije.\nZvaničnici navode i da su se premijeri Srbije i Kosova, Aleksandar Vučić i Isa Mustafa, u ponedeljak u Briselu dogovorili da sarađuju u tom cilju.\nKako prenesi Beta, predstavnici za štampu Komisije rekli su da je od decembra broj ilegalnih imigranata sa Kosova koji neosnovano traže azil u EU porastao za 40 odsto, što je više i od dosad najbrojnijih imigranata iz Sirije i Avganistana koji ilegalno prelaze spoljne granice Unije.\nPortparolka Komisije Nataša Berto napomenula je da vlasti u Prištini moraju da pooštre nadzor na granicama, pojačaju kampanju informisanja o pravima lica koja putuju u EU, kao i da ojačaju saradnju sa zemljama kroz koje ilegalni migranti prolaze i zemljama Unije u koje nastoje ili uspevaju da dođu.\n„Mi o tome razgovaramo sa kosovskim vlastima, a to je i predmet razmatranja u sklopu dijaloga o viznoj liberalizaciji (EU-Kosovo)“, dodala je Nataša Berto.\nOna je napomenula i da će Evropska komisija uskoro objaviti peti izveštaj o tome kako se sprovodi režim putovanja bez viza za „šengenski prostor“ koji uživaju državljani zemalja Zapadnog Balkana „i u kojem će biti date dalje preporuke s tim u vezi“.\nNa pitanje novinara da li Evropska komisija ima saznanja zašto je naglo došlo do priliva lažnih azilanata s Kosova, najviše u Mađarsku i druge zemlje EU, Nataša Berto je uzvratila da „o tome ne može da spekuliše“.\nPrema medijskim izveštajima iz Mađarske, vlasti u Budimpešti su zbog priliva 43.000 lažnih azilanata s Kosova poslednjih meseci jako pooštrile ionako snažne zahteve da se spreči ulazak ilegalnih imigranata u Mađarsku i EU.\nIlegalni migranti sa Kosova masovno dolaze preko Srbije na mađarsku granicu i mahom ilegalno ulaze u Mađarsku, pa je gradonačelnik pograničnog mesta Ašothalom čak zatražio da se na granici postavi zid koji bi sprečio dolazak imigranata.\nMađarska policija hapsi te imigrante koji traže azil u Mađarskoj ili nastoje da se domognu drugih zemalja EU, a prvenstveno Nemačke.\nVisoki zvaničnici policija Mađarske, Srbije, Austrije i Nemačke su se na sastanku u ponedeljak dogovorili o znatno tešnjoj saradnji s ciljem da se spreči ilegalna migracija.


Serija "Jugoslovenka" od 12. oktobra na Pinku | TVINEMANIA\n17. 06. 2021. | 14:23\nOd autora serije “Crveni mesec” stiže novo ostvarenje “Jugoslovenka” koju ćemo gledati od ponedeljka, 12. oktobra na televiziji Pink.\nNakon velikog uspeha istorijskog spektakla “Crveni mesec”, od 12. oktobra na TV Pink počinje emitovanje serije “Jugoslovenka”, istorijske dramske serije idejnog tvorca Romana Majetića i producenta Željka Mitrovića. “Jugoslovenka” je zasnovana na stvarnim događajima, a ujedno predstavlja svojevrstan spin-off serije “Crveni mesec”, odnosno seriju koja se detaljnije bavi određenim delom originalne serije, u ovom slučaju “Crvenog meseca”. Iako sama radnja serije “Jugoslovenka” nije nastavak priče serije “Crveni mesec”, ono što ih povezuje su likovi, najpre stvarne istorijske ličnosti poput prestolonaslednika Aleksandra I Karađorđevića, kralja Petra I Karađorđevića, Nikole Pašića, Dragutina Dimitrijevića Apisa, alii nekoliko likova koji su plod autorove mašte, kao što je Sofija Baumen, doktor Bočev, Jovan Petrović, Pavle Dimitrović, Marija Baumen i mnogi drugi.\nPročitajte: Pink najavio 6 serija u koproduckiji sa Telekomom\nIvani Dudić, Slaviši Čuroviću, Mihajlu Jovanoviću, Lepomiru Ivkoviću, Danielu Kovačeviću, Srđanu Karanoviću, Branku Đuriću i Nini Grahovac, u “Jugoslovenki” se pridružuju nova lica i fantastične srpske glumce: mladu glumicu Jovanu Milovanović koja igra glavnu žensku ulogu Kosanu, zatim Janu Ilić, Zorana Pajića, Dragana Vujića Vujketa, Dušana Kaličanina, Stefana Radonjića, Tamaru Šustić, Branku Pujić, Borisa Komnenića, Žarka Stepanova i mnoge druge.\nPriča “Jugoslovenke” počinje u avgustu 1916. godine, u veoma teškom periodu srpske istorije – zemlja je okupirana, podeljena između Austro-Ugarske i Bugarske koje sprovode teror nad srpskim stanovništvom, dok je srpska vojska u Grčkoj, nakon povlačenja preko Albanije. Sve to stvorilo je izuzetno napetu političku situaciju: odnosi između dela oficira s jedne, i Vlade i Dvora s druge strane, krajnje su napeti. Istorijski deo priče prati rasplet tih odnosa, koji će kulminirati hapšenjem grupe oficira na čelu sa pukovnikom Dragutinom Dimitrijevićem Apisom, iza čega će uslediti tzv. Solunskiproces u kojem će veliki broj oficira i ostalih zaverenika biti osuđen na smrt ili dugogodišnju robiju. Priča dalje prati događaje na frontu, ulogu srpske vojske u proboju Solunskog fronta te situaciju nakon oslobođenja zemlje; stvaranje Kraljevine Srba Hrvata i Slovenaca, pa sve do smrti kralja Petra I Karađorđevića 1921. godine, kad završava jedna era u vladavini dinastije Karađorđević, ali i celokupnoj srpskoj istoriji.\nPročitajte: PRAVO NA LJUBAV NE ZASTAREVA: Proslavljena prva klapa serije „Zlatni dani“ u produkciji TV Pink!\nU središtu dela priče koja je plod autorove mašte, su dve porodice – Pavlović i Ristić – i one simbolizuju dva pola srpskog društva te epohe. Pavlovići – Nemanja, Irina i njihov sin Vuk (Boris Komnenić, Branka Pujić i Dušan Matejić) – su stara beogradska porodica, ugledna i nekada imućna, u kojoj su se osnovne vrednosti, čast i poštenje, prenosile s generacije na generaciju i predstavljale osnovu njihovog života, poslovanja, uopšte ophođenja. Kao takvi predstavljaju vrstu koja pripada nekim prošlim vremenima, koja polako izumire, ne snalazi se u novim okolnostima, kada se poslovni uspesi baziraju na korupciji, zakulisnim igrama poltičkim vezama – okruženje u kojem se Ristići – Dimitrije, Milica, Jelena i Stefan (Dragan Vujić Vujke, Jana Ilić, Tamara Šustić i Stefan Radonjić) – snalaze kao ribe u vodi.\nNaši glavni junaci, Kosana i Vuk (Jovana Milovanović i Dušan Matejić), dolaze iz ta dva različita sveta. Njihovi razdvojeni životi, a potom i povezani, niz su epizoda koje svedoče o društvenim promenama, o nekom novom svetu i vrednostima u kojem je časno viteštvo iz “Crvenog meseca” relikvija prošlosti.\nO tome jednako svedoči i transformacija koju je doživela Sofija Baumen, glavna junakinja “Crvenog meseca”, koja je ovde ujedno u funkciji povezivanja izmišljenog i istorijskog dela priče.\nU prvom delu priče, dok su naši junaci na Krfu, povremeno se vraćamo u prošlost, u vreme mladosti njihovih roditelja, dabi se u drugom delu serije, kad se svi likovi nađu u Beogradu, sve pričespojile u jednu, što će da dovede do otkrivanja dugo skrivenih porodičnih tajni.\nTagovi: Crveni mesecJugoslovenkaPinkŽeljko Mitrović


Hotel za Remscheid (Немачка) : 8 pronađenih hotela\nHotel Restaurant Kromberg Hotel sa 3 zvezdice\nHotel Restaurant Kromberg ima 17 soba/e/u, čiji se široki spektar kreće od soba tipa total do soba tipa Room, a najniža cena je 4 732 dinar - Srbija . Nalazi se u ulici Kreuzbergstr. 24, pozicija mu j...Još informacija\nHotel Noll Hotel sa 0 zvezdice\nNalazi se u ulici Alleestr. 85, pozicija mu je zapad za grad Remscheid, a od centra je udaljen samo 13 minuta hodom.Stil hotela Hotel Noll je Povoljan, a pruža pun komfor i usluge kao što su: n.a.. Ae...Još informacija\nMercure Hotel Remscheid Hotel sa 3 zvezdice\nNa 6 minuta kolima udaljenosti od centra grada, ovaj hotel se nalazi u ulici Jaegerwald 4, a pozicija mu je istok za grad Remscheid. Sve to ga čini idealnim za otkrivanje grada i okoline.Stil ovog hot...Još informacija\nAscot Hotel Hotel sa 4 zvezdice\nNa 6 minuta kolima udaljenosti od centra grada, ovaj hotel se nalazi u ulici Hastener Straße 100, a pozicija mu je severozapad za grad Remscheid. Sve to ga čini idealnim za otkrivanje grada i okoline....Još informacija\nHotel Wuppertaler Hof Hotel sa 3 zvezdice\nU hotelu Hotel Wuppertaler Hof pronaći ćete sve usluge, a posebno: n.a.. Kategorija mu je tri zvezdice, a stil Povoljan.Na 8 minuta kolima udaljenosti od centra grada, ovaj hotel se nalazi u ulici Lüt...Još informacija\nAndersen Hotel Remscheid Hotel sa 3 zvezdice\nStil ovog hotela za grad Remscheid je Porodičan, a kategorija tri zvezdice. U njemu ćete naći razne usluge, kao što su: Teniski teren.Na 7 minuta hodom udaljenosti od centra, ovaj hotel u ulici BISMAR...Još informacija\nVaš izbor: Hotel za Remscheid (Немачка) : 8 pronađenih hotela


Poslanici sutra o razrešenju Bratislava Gašića\nPoslanici Skupštine Srbije razmatraće u petak predlog za razrešenje ministra odbrane Bratislava Gašića, saopšteno je danas iz parlamenta.\nU saopštenju se navodi da je predsednica Skupštine Maja Gojković za sutra sazvala treće vanredno zasedanje u ovoj godini, na zahtev Vlade Srbije.\nPremijer Aleksandar Vučić 30. januara potpisao je zahtev za razrešenje Gašića i uputio parlamentu pismo sa zahtevom da vanredno zasedanje bude održano 5. februara. Vučić je tog dana ovlastio ministra finansija Dušana Vujovića da obavlja dužnost ministra odbrane do izbora novog.\nPrema Zakonu o vladi, ukoliko parlament smeni Gašića, premijer treba da u roku od 15 dana, od dana prestanka mandata, predloži parlamentu novog ministra. Novi ministar izabran je većinom glasova od ukupnog broja narodnih poslanika.\nGašić je 6. decembra prošle godine u Trsteniku novinarki B92 Zlatiji Labović uputio seksističku poruku, rekavši joj da “voli novinarke koje lako kleknu”, dok je ona klečala prilikom uzimanja izjave, kako ne bi smetala kamermanima.\nUvreda je izazvala brojne kritike novinarskih udruženja i javnosti, a Vučić je najavio da će Gašić otići iz ministarstva. Premijer je u protekla skoro dva meseca više puta ponovio da je njegova odluka da Gašić neće više biti ministar neopoziva, ali da nema odgovarajućeg kandidata.


Svake godine oko 1 200 novoobolelih žena od karcinoma grlića materice - Radio Luna\nPočetna Slobodno vreme Zdravlje Svake godine oko 1 200 novoobolelih žena od karcinoma grlića materice\nBolje sprečiti nego lečiti- redovnom kontrolom pobedićemo karcinom grlića materice, slogan je 15. Evropske nedelje prevencije raka grlića materice koja se obeležava od 18. do 24. januara u težnji da se podigne svest žena načinima prevencije, sprečavanja obolevanja i umiranja od raka grlića materice.\nPrema podacima Registra za rak Instituta za javno zdravlje Srbije Dr Milan Jovanović Batut, u proseku se u Srbiji svake godine registruje nešto manje od 1 200 novoobolelih žena od karcinoma grlića materice, dok od karcinoma grlića materice prosečno godišnje umre oko 468 žena. Od karcinoma najčešće umiru žene starije od 70 godina, dok registrovane stope mortaliteta proporcionalno rastu počev od 45. godine.\nKarcinom grlića se češće javlja u uzrastu od 35. godine, ali najviše kod žena od 50. do 59. godina starosti. Zdravstveni radnici apeluju na žene da u toku godine odvoje dan kada će posetiti svog lekara i iskoristiti neki od dostupnih preventivnih pregleda.\nPodsetimo, Ministarstvo zdravlja je krajem 2012. godine uvelo organizovani skrining raka grlića materice jer je ta bolest prepoznata kao ozbiljan javnozdravstveni izazov u Srbiji.\nSrbija na petom mestu u Evropi\nNa osnovu procena Međunarodne agencije za istraživanje raka za 2018. godinu, Srbija se nalazi u grupi zemalja sa visokim stopama obolevanja i umiranja u Evropi, na petom je mestu i kada je reč i o obolevanju i o umiranju.\nPrema podacima Registra za rak Instituta za javno zdravlje Srbije Dr Milan Jovanović Batut, tokom 2018. godine registrovano je 1 057 novoobolelih žena od raka grlića materice i 427 žena je u Srbiji umrlo od ove vrste raka.\n– Svetska zdravstvena organizacija kao prioritet preporučuje primenu isplativih intervencija za prevenciju i kontrolu raka grlića materice kako bi se postigla eliminacija te bolesti. To podrazumeva sveobuhvatni pristup ovoj bolesti: vakcinaciju protiv humanog papiloma virusa (HPV), skrining odnosno rano otkrivanje i lečenje svih formi lezija, kao i palijativno zbrinjavanje žena koje boluju od ove bolesti u smislu aktivne i sveobuhvatne brige koja podrazumeva kontrolu simptoma bolesti, psihološku, socijalnu i duhovnu podršku, preneli su iz Zavoda za javno zdravlje Užice podatke Instituta za javno zdravlje Srbije dr Milan Jovanović Batut.\nPrva Evropska nedelja obeležena je 2007. godine posle intervencije Interesne grupe za rak grlića materice, kada je Savet Evrope doneo preporuke o započinjanju kampanje i obeleževanju Evropske nedelje prevencije raka grlića materice. Srbija već petnaesti put aktivno učestvuje u njenom obeležavanju.


Skupština Brčko distrikta / Скупштина Брчко дистрикта - Radni sastanak 5. parlamentarnog Foruma za parlamentarnu saradnju Zajedničke komisije za evropske integracije\nObjavljeno: ponedjeljak, 21 Septembar 2015 15:35\nDanas je u Brčkom održan radni sastanak parlamentarnog foruma za parlamentarnu saradnju Zajedničke komisije za evropske integracije PSBiH, čiji je domaćin bila Skupština Brčko distrikta BiH.\nU radu foruma su učestvovali predsjedavajući Zajedničke komisije za EU integracije BiH Nikola Lovrinović, predsjedavajući kolegija odbora za EU parlamenta Federacije BiH, Edin Mušić, sekretar odbora za EU integracije Željko Belina i predsjednik Komisije za EU integracije Skupštine Brčko distrikta BiH Srđan Blažić.\nNa sastanku je dogovoreno da se prva sjednica parlamentarnog foruma održi u parlamentu BiH u Sarajevu u zadnjoj sedmici oktobra u čijem će radu učestvovati kompletne komisije za EU integracije u punom sastavu. Donijeta su i pravila prema kojima će forum raditi i sastajati se svaka tri mjeseca a po potrebi i češće, s tim da će se domaćin sastanka mijenjati svaki put.\nNačelno je dogovoren i dnevni red prve sjednice parlamentarnog foruma a teme će biti: izvještaj o napretku BiH na putu ka EU, reformska agenda, Sporazum o stabilizaciji i pridruživanju (SSP) i mehanizam koordinacije koji bi do tada trebao biti usvojen.\nUčesnici sastanka su izrazili zadovoljstvo što će parlamentarni forum aktivno biti uključen u sva dešavanja koja će slijediti u vezi s obavezama koje čekaju BiH na putu ka EU.


Množi se pomoć Kraljevu | Mondo Portal\nMnoži se pomoć Kraljevu\nOpštine i kompanije širom Srbije šalju pomoć u novcu i materijalu od posledica zemljotresa ugroženom stanovništu kraljevačke opštine. Pomoć i od Crvenog Krsta zemlja regiona i Evrope.\n05.11.2010. | 13:31 > 14:22 0\nOrganizacije Crvenog krsta iz zemalja okruženja i ostatka Evrope ponudile su srpskoj organizaciji pomoć za saniranje posledica zemljotresa koji se dogodio u Kraljevu i okolini, saopšteno je danas.\nU saopštenju se navodi da su Crvenom krstu Srbije pomoć ponudile organizacije iz Crne Gore, Makedonije i BiH, kao i iz Grčke, Turske (Crveni polumesec) i Bugarske.\nCrveni krst Srbije dodaje da je izvršio procenu stanja i stepena ugroženosti i potrebe pomoći koja je neophodna za stanovništvo postradalog od zemljotresa i da je inicijalna pomoć već upućena.\n"Prema procenama Crvenog krsta Srbije neophodno je obezbediti 1.000 porodičnih paketa hrane i 1.000 porodičnih paketa higijene za period od dva meseca. Crveni krst uputiće 30.000 konzervi robe i mesnog nareska u saradnji sa Ministarstvom za rad i socijalna pitanja, kao i higijenske pakete u skladu sa potrebama stanovništva", navodi se.\nGradonačelnik Kraljeva je izrazio hitnu potrebu za 50 montažnih kuća površine 50 kvdratnih metara, kao i za 150 kontejnera za stanovanje.\nKraljevačka organizacija ustupila je Sektoru za zaštitu i spasavanje specijalno vozilo za izvlačenje iz ruševina, dok je centrala ponudila svoje kapaciteteza prihvat i smeštaj ugroženog stanovništva.\nNajavljeno je da će tim Crvenog krsta, koji čine obučeni volonteri i profesionalci iz Beograda i Smedereva, danas boraviti u Kraljevu da bi pomogli kolegama iz Kraljeva da pruže humanitrnu pomoć ugroženom stanovništvu.\nGrad Niš će, odlukom gradonačelnika Miloša Simonovića, uputiti novčanu pomoć Kraljevu od dva miliona dinara, saopšteno je danas iz Skupštine grada.\nOdbornici Skupštine grada Niša, kako se navodi, odredkli su se po jedne dnevnice u korist građana sa područja pogođenog zemljotresom.\nKompanija "Intermol", članica MOL grupe u Srbiiji, saopštila je danas da je pomogla Kraljevu u sanaciji posledica razornog zemljotresa doniranjem 2.000 litara goriva.\nGradonačelnik Kraljeva Ljubiša Simović je naglasio da će donacija MOL goriva pomoći svim javnim komunalnim službama u Kraljevu da funkcionišu bez problema u otežanim okolnostima i da stignu na sve lokacije oštećene zemljotresom.\nSkupština grada Banjaluka odobrila je danas 50.000 KM pomoći za saniranje posledica zemljotresa koji je zadesio Kraljevo i okolinu.\nGradonačelnik Banjaluke Dragoljub Davidović je najavio da će u Banjaluci na gradskom nivou biti formiran štab koji će se baviti prikupljanjem pomoći za građane Kraljeva i najavio da će dio gradskih vlasti i posjetiti Kraljevo.\nGradsko veće Užica usvojilo je danas odluku da se u Kraljevo odmah uputi jedan šleper sa crepom, a gradska vlada javno je pozvala Užičane koji su stručni za rad na sanaciji krovova da se jave radi organizovanog odlaska na rad u Kraljevo.\nGrad Užice će snositi troškove smeštaja i dnevnica radnicima koji se prijave za odlazak na rad u Kraljevu, navodi se u saopštenju sa sednice Gradskog veća.\nPomoć su uputili i iz siromašnih opština poput Dimitrovgrada ili Pirota.\nOdluku o upućivanju šlepera sa 4.600 građevinskih blokova za otklanjanje posledica jakog zemljotresa donelo je opštinsko veće, izjavio je načelnik opštinske uprave Dimitrovgrada Velin Nikolov.\nZamenik predsednika opštine Pirot Branislav Kostić rekao je agenciji Beta da je ta opština poslala u Kraljevo crep u vrednosti od oko pola miliona dinara.\n"U šleperu koji je krenuo za Kraljevo je 8,5 hiljada komada crepa i na ovaj način želimo da pomognemo ugroženom stanovništvu", rekao je Kostić.\nIz Loznice je danas otpremljen prvi kontingent građevinskog materijala postradalima od zemljotresa na području Kraljeva, a Lozničani će, kako je najavljeno, i dalje nastaviti s prikupljanjem pomoći.\nGradonačelnik Loznice Vidoje Petrović, rekao je Tanjugu da je iz Loznice u tri kamiona otpremljen građevinski materijal, kao prva pošiljka.\nNaftna industrija Srbije (NIS) isporučila je pet šlepera pijaće vode najugroženijim stanovnicima Kraljeva, koje je pre dva dana pogođeno zemljotresom, saopšteno je danas iz te kompanije.\nNIS je donirao 97.272 litra fruškogorske vode "Jazak" najugroženijim građanima Kraljeva, zbog nedostatka pijaće vode.\nI Novi Sad će poslati 12 šlepera građevinskog materijala i hrane u ukupnoj vrednosti od pet miliona dinara. U kamionima će biti 48 tona cementa, 8,4 tone armature, 36 kubnih metara rezane građe i oko 30.000 komada crepa i giter blokova. Pošiljka sadrži i 15 tona brašna, 10 tona jabuka, 1.000 litara jestivog ulja, 5.000 mesnih paketa i 1.000 konzervi graška.\nKonvoj će krenuti sutra u 10 sati sa Mišeluka, a ispratiće ga gradonačelnik Igor Pavličić, saopšteno je u njegovom Kabinetu.\nOpština Paraćin danas je za otklanjanje posledica zemljotresa Kraljevu uputila 300 000 dinara, saopšteno je u opštinskom odeljenju za budžet i finansije.\nKako je Tanjugu rečeno, novac je uplaćen na žiro račun namenjen postradalima u zemljotresu.\nBanka Inteza Beograd poklonila je pet miliona dinara građanima Kraljeva čiji su domovi oštećeni u zemljotresu.\nKraljevu će pomoći i Novosadska toplana koja je najavila da će zaposleni od novembarskih zarada izdvojiti deo za Kraljevčane.\nNa mesto nesreće stiže i pomoć Republike. Gradonačelnik Kraljeva Ljubiša Simović izjavio je da bi tokom dana trebalo da stigne desetak kamiona sa crepom iz Leskovca iz Robnih rezervi, u magacin koji se nalazi u prigradskom naselju Adrani, i da će danas i početi distribucija oko pola miliona komada crepa.\nGradonačelnik je dodao da će iz tog magacina crep biti distribuiran prema krajnjim korisnicima i narednih dana.\nGrad Jagodina, u znak solidarnsoti sa postardalima od zemljotresa, uputiće stanovništvu Kraljeva novčanu pomoć od 500.000 dinara za sanaciju štete.\nVlada Srbije je juče donela odluku da sa 452.000 komada crepa ukupne vrednosti oko 14 miliona dinara pomogne sanaciju kuća i stambenih objekata oštećenih u zemljotresu u Kraljevu.\nMinistarstvo poljoprivrede, šumarstva i vodoprivrede uručilo je danas pomoć od oko 50 tona šećera i ulja žiteljima Kraljeva.\nMinistarstvo poljoprivrede očekuje da će do ponedeljka, 8. novembra, biti obezbeđeno još 20 tona brašna za građane Kraljeva, ističe se u saopštenju.\nMinistarka za Nacionalni investicioni plan (NIP) Verica Kalanović najavila je danas da će iz interventnih sredstava tog ministarstva biti izdvojeno oko 100 miliona dinara za sanaciju oštećenih objekata u zemljotresu koji je pogodio Kraljevo.\n"Prvo će biti obnovljen zdavstveni centar u Kraljevu, pa ostali objekti javne infrastrukture, kao što su škole, vrtići, domovi zdravlja, ambulante i drugo", rekla je Kalanović novinarima tokom posete Zdravstvenom centru.\nOna je najavila da će već sledeće sedmice, po ubrzanoj proceduri javne nabavke, biti izabran projektant za izradu projektne dokumentacije, koja bi trebalo da bude gotova do kraja godine, a da će ti projekti biti realizovani u 2011. godini.\nKalanović je istakla da će 100 miliona dinara biti upotrebljeno za izradu projektne dokumentacije i da će insistirati na tome da rokovi za njenu izradu budu što kraći, da bi mogla da se isplaniraju sredstva u budžetu NIP-a za sledeću godinu, za saniranje objekata.\nOna je istakla da ministarstvo za NIP ima u svom budžetu interventna finansijska sredstva, ali i da će sada biti prekinuta realizacija projekata koji nisu neophodni i da će oni biti nastavljeni u sledećoj godini.\nDve osobe su poginule u zemljotresu jačine 5,4 stepena Rihterove skale koji se dogodio 3. novembra u 1,56 časova, sa epicentrom na 10 kilometara severozapadno od Kraljeva.\nTom prilikom je oštećeno oko 4.000 objekata.


- Broj ljudi koji bi trebalo da budu vakcinisani je blizu dva miliona. Nabavljeno je 347.000 hiljada, "Torlak" ima da isporuči najpre 150.000, pa još 100, te ćemo za sada ukupno imati oko 700.000 vakcina što je duplo više nego što se može očekivati – rekao je ranije epidemiolog.\n- Ne treba da potcenjujemo potencijal gripa, pa i španska groznica koja je odnela toliko ljudi sa kojima poredimo korona virus je bila jedna vrsta gripa - istakao je dr Janković i dodao da je "suština da se sa vakcinacijom počne pre početka očekivanog drugog talasa korona virusa."\n- Juče je krenuo prvo kamion sa dozama iz Holandije za prvi ugovor koji smo sklopili, tačno 344.000 doze vakcine. Ostale doze koje je najavilo ministarstvo će stići kako za one koji podležu obaveznoj imunizaciji, tako i za one koji budu želeli da se vakcinišu, apsolutno će biti dovoljno za sve. Ono što je na građanima je da se prijave ako žele - rekla je Škodrićeva za Prvu televiziju.


Trepča: Sprečeno dalje izlivanje jalovine | Radio Kosovska Mitrovica\n18. January, 2021 15:27 |\nKombinat “Trepča” saopštio je da je usled, pre svega, ekstremno loših atmosferskih uslova došlo do probijanja nasipa na deponiji za odlaganje jalovine flotacije u Leposaviću i izlivanja u reku Ibar. Ističu da je zaustavljeno širenje pukotine i dalje izlivanje pomenutog materijala. O eventualnim posledicama na ekosistem očekujemo izveštaje nadležnih organa u oblasti vodoprivrede, pre svega vezanih za analizu vode u reci Ibar, navode iz “Trepče”.\n“Tom prilikom došlo je do izlivanja, po našoj proceni, oko 500 metara kubnih površinske vode i oko 50 metara kubnih muljevitog materijala – jalovine u vodotok reke Ibar”, ističu iz “Trepče”.\nNaglašavaju da je “pravovremenom intervencijom radnika i rukovodstva u flotaciji u Leposaviću zaustavljeno je širenje pukotine i dalje izlivanje pomenutog materijala”.\n“Odmah je pristupljeno i sanaciji pomenutog prostora uz upotrebu utovarno-transportne mehanizacije ‘Trepče’, kao i ojačavanju kompletne dužine gornjeg dela jalovišta. U toku jučerašnjeg i današnjeg dana na teren su izlazile i nadležne inspekcijske službe iz opštine Leposavić i regiona Mitrovice, kao i nadležni inspektori iz ‘Nezavisne komisije za rudne i minerale’ iz Prištine”, kaže se u saopštenju.\n“O eventualnim posledicama na ekosistem očekujemo izveštaje nadležnih organa u vodoprivrede, pre svega vezanih za analizu vode u reci Ibar. Takođe, i ekološka služba ‘Instituta Trepče’ pristupila je uzorkovanju vode reke Ibar po standardnim procedurama\nkoje se primenjuju u ‘Trepči’, u okviru stalnog monitoringa svih ekoloških parametara”, zaključuje se u saopštenju.


Automobili sve skuplji, zarade nikad veće - Vrele gume\nmar. 25, 2022 u 6:30 am\nAutomobili sve skuplji, zarade nikad veće\n25 marta, 2022 nema komentaraBMWPokupljenje vozila\nSpinovanje lažne nestašice automobila puni džepove akcionara\nUpravo objavljena vest da je kompanija BMW utrostručila zaradu u 2021. i postigla gotovo istorijski profit, potvrđuje sumnju automobilskih analitičara, da su poremećaji u lancu snabdevanja zapravo vešto spinovana konfuzija koja je rezultirala značajnim linearnim podizanjem cena automobila.\nBMW je povećao zaradu pre plaćanja poreza na čak 16 milijardi evra ili za više od tri puta u 2021. u odnosu na prethodnu.\nBruto prihod BMW je porastao za 12,4% na 111 milijardi evra, dok je neto profit nakon svih troškova dostigao rekordnih 12,46 milijardi evra, navodi se u izveštaju.\nU skladu sa ovim brojkama povećana je i akcionarska dividenda koja će se isplatiti po jednoj vlasničkoj akciji na 5,8 umesto prošlogodišnjih 1,9 evra.\nPrema ovim finansijskim rezultatima iz Minhena, potpuno je očigledno da se nalazimo u dobu veštački izazvane nestašice automobila kojom se vešto manipuliše sa ciljem povećanja cena vozila i smanjenja marketinških troškova.\nOsnovni cilj više nije kvalitetetan već profitabilan automobil. Pa makar bio to i BMW\nRatnim zbivanjima u Ukrajini kombinivanim sa sankcijama prema Rusiji taktika “kupi odmah i ne pitaj za cenu” dobija na zamahu. Zapravo na ovaj način vešto izmišljeni problemi u lancu snabdevanja poluprovodnicima i instalacionim setovima, još više osnažuju tržišni tempo u pravcu punjenja džepova akcionara i svih posrednika u lancu plasmana uz neminovno dalje poskupljenje vozila.\nBalon se duva sve više, dokle će izdržati, videćemo…\nVozom po Hyundai